Medi 2021 – Hanes Dyffryn Ogwen\nMis: Medi 2021\nOn Medi 28, 2021 By johnllywelynYn Amaeth, Cartrefi, Isadeiledd, PoblRho sylw\nDyma erthygl gan un o’n cyfranwyr gwadd gan Dafydd Fôn Williams\nMae fferm Cilfodan yn ddaliad o dir yn Nyffryn Ogwen.Yn wahanol i’r rhan fwyaf o diroedd y dyffryn, fu hi erioed ym meddiant y Penrhyn, a phrofodd hynny o fudd mawr i un teulu. Yr oedd y fferm yn ymestyn o’r mynydd uwchlaw Tyddyn Sabel, i lawr ar hyd Ffrydlas, at y ffin â fferm Pant, yna Pen y Bryn, ac i lawr ar hyd ffin Pen y Bryn i lawr i Ogwan. Yr ochr arall yr oedd yn ffinio efo Cae Ifan Gymro, ac yna ar hyd ffin stad Coetmor i Ogwan.\nCeir sôn am ei thir yn 1627, pan yw rhenti nifer o diroedd all in the township of Bodfeio’ yn cael eu prynu oddi wrth Syr Thomas Williams, Y Faenol am £244 gan Morris ap John ap Ieuan o gwmwd Dinorwig. Gan mai aelod o deulu Cochwillan oedd y Syr Thomas Williams a werthodd y rhenti, mae’n debyg mai perthyn i Gochwillan yr oedd tir Cilfodan yn wreiddiol. Yn ôl y ddogfen hon, y caeau dan sylw yw\nPant y Cledr, Cae’r Chwarel, Cae’r Fedw Bach( alias Cae Fedw Goch Uchaf, Cae’r Fedw Goch Isa, Cae’r Cyll, Cae’r Clochydd, Cae’r Sgubor, Cae Pen y Gaer, Cae’r Fuches Hen, Cae Maes y Gaer, Cae yr Wafen ( sic) Goch, y Cae Bychan, Cae yr Achub, Cae Brest y Gaer, Cae’r Foty, y Ffridd Uchaf, y Ffridd Isaf\nMae’r enwau yn dangos yn amlwg mai tir Cilfodan yw’r rhan fwyaf, os nad y cyfan, o’r caeau hyn. Mae Cae Clochydd yn parhau yma. Fwy na dwy ganrif yn ddiweddarach mae les yn cael ei rhoi ‘ on a parcel of land called Cae Clochydd, bounded on the south-east by the river Ffrydlas, and on the west by the road leading from Pencarneddi to Bont Uchaf’. Mae’n ddigon hawdd, felly, adnabod ffiniau’r tir sy’n cadw ei enw mewn rhes o dai yn y Carneddi heddiw, a hwnnw’n enw sy’n bodoli ers o leiaf pedair canrif. Mae’r caeau sy’n cyfeirio at ‘gaer’ hefyd yn amlwg yn rhan o dir y fferm bresennol. Mewn dogfen o 1859 sonnir am roi les i Robert Prees of Cilyfodan ‘ for 60 years of lands called Pen y Gaer, Pen y Gaer Bach, part of cae Fuches Hen, and Cae Fuches Ganol’, ac yn 1861 rhoddir les arall ar ‘Cae Cyll, and Cae Fuches Hen’, Yr un tiroedd yw’r rhain â’r caeau a nodir yn nogfen 1627, ond eu bod, mewn sawl achos, wedi eu rhannu ymhellach. Nid oes reswm, mewn gwirionedd, i gymryd nad oedd yr holl caeau a nodir yn 1627 yn perthyn i Gilfodan.\nAr Chwefror 10fed, 1628, gwnaed cytundeb pellach rhwng y Morris ap John ap Richard o Ddinorwig a nodwyd gydag Owen ap William ap Richard, sef ‘ mortgage for a period of 500 years of a close of arable land, meadow, and pasture called y Kae Garrow abutting the river called afon Ogwen in the township of Bofaio’. Enw arall ar Pant y Cledr ( sef un o’r caeau a enwir yng nghytundeb 1627) oedd Cae Garw, ( ceir ‘Cae Garw alias Pant y Cledr’ mewn dogfen arall yn 1691 ) ac fe fu tai o’r enw Cae Garw a Phant y Cledr yng nghyffiniau Pen y Graig, sy’n lleoli’r cae ble mae rhan o Fethesda heddiw hwn.\nYn 1660, yr oedd Cilfodan, hefyd, yn amlwg wedi dod i feddiant yr Owen ap William ap Richard o Fodfeio a nodwyd, oherwydd mae cofnod ohono ef, a’i wraig, Elisabeth yn rhoi i’w mab, Ellice Owen\n‘ Gift of a messuage, tenement, and land called tythyn kil y fodan’ .\nMae’n debyg fod Cilfodan a Chae Garw yn ddau ddaliad gwahanol, gan fod cyfeiriadau at Gilfodan Uchaf a Chilfodan Isaf, gyda’r Isaf yn ymestyn i lawr at yr afon. Beth bynnag, mae’r caeau sy’n cael eu rhoi i Ellice yn gyffredinol yn rhai a enwir yn rhan uchaf Cilfodan wedi hynny. Yr hyn sydd fwyaf arwyddocaol am y weithred o roi’r tir i’r mab gan ei rieni yn 1660 yw fod y tir, am dros ddwy ganrif wedi hynny, yn aros ym meddiant yr un teulu, sef teulu yr Ellice (Ellis) Owen uchod, teulu y sefydlogodd eu cyfenw yn Ellis, ar ôl yr Ellice Owen hwn, mae’n debyg. Ellis fu’r teulu o ganol y 18fed ganrif ymlaen ( ar wahân i un gangen fu’n cyfnewid enw a chyfenw am ganrif wedyn ). Diddorol nodi, hefyd, ei bod yn ymddangos fod Owen yn enw ar fab, (hynaf, fel arfer), y teulu bob cenhedlaeth wedi hynny.\nFel y nodwyd, erbyn 1691 mae’n sicr fod wedi dau ddaliad, gan fod dogfen ar gael sy’n cofnodi trosglwyddo rhan o dir Cilfodan gan Richard Rowlands a Henry Owen, Dologwen, i John Morris o Lanllechid fel gwaddol priodas. Awgryma enwau’r caeau a nodir mai’r rhan isaf Cilfodan yw hon. Diddorol iawn yw fod un cae yn 1691, fel yn 1627, yn cael ei enwi yn Cae Chwarel, sy’n gyfeiriad cynnar iawn at chwarelydda yn y dyffryn. Tybed ai dyma egin Chwarel Pantdreiniog, oedd i gyd ar dir yr hen Gilfodan?\nMae’n debyg yr arhosodd Cilfodan Uchaf yn nheulu Ellis ( er bod dogfen o 1733/34 y nodi fod y tir yn eiddo i Richard Williams, Kiltreflys, ‘yeoman’). Am Gilfodan Isaf, dengys treth tir 1792 fod gŵr o’r un enw â’r un a gafodd y tir ganrif ynghynt fel gwaddol priodas, John Morris, yn talu treth ar dir honno. Fodd bynnag, mae’n amlwg nad ef oedd y perchennog, gan fod fod Owen Ellis ( perchennog y Gilfodan Uchaf ) wedi prynu’r tir ddwy flynedd yn ddiweddarach, yn 1794, a hynny am £735, oddi wrth Maurice Jones, Gent, Bryn y Pin, Gaerhun ( sef y Caerhun yn Nyffryn Conwy. Gyda llaw, wn i ddim a oedd Owen Ellis a Maurice Jones yn perthyn, ond, yn sicr, yn 1861, roedd ŵyr, neu or-wyr, Owen Ellis, Owen arall, yn ffermio Bryn y Pin efo’i deulu ifanc). Beth bynnag oedd a wnelo yr ‘yeoman’ o Giltrefnus a’r lle yn 1733, mae’n amlwg mai’r Ellisiaid oedd yno o hyd, gan fod Owen Ellis yn talu treth tir ar Gilfodan Uchaf yn 1791, ac mae cyfeiriadau eraill at y teulu yng Nghilfodan yn y ddeunawfed ganrif. Mae’n debyg fod gan drefn forgeisi’r cyfnod, ac o fenthyca yn erbyn tir, rywbeth i’w wneud a hyn. Beth bynnag am hynny, yn 1794, unwyd yr holl diroedd o’r afon i’r mynydd ym mherchnogaeth yr Ellisiaid. Roedd y pryniant hwn yn un hynod o ffortunus, gan iddo ddod ar yr adeg gorau posibl, o safbwynt lleoliad y tiroedd, a thwf y diwydiant llechi yn Nyffryn Ogwen. Doedd Owen Ellis ei hun ddim yn byw yng Nghilfodan, er bod perthnasau iddo yno, gan ei fod ef yn ffermio i lawr ger Traeth Lafan. ( Gweler yr erthygl ar Cefnfaes am fwy am yr Ellisiaid )\nCyn sôn am gyfraniad Cilfodan i ddatblygiad Bethesda, dylid cyfeirio at un ffaith diddorol arall. Chwaer i’r Owen Ellis a nodir uchod oedd Elizabeth Ellis, neu, fel yr adwaenid hi ar lafar, Betsan Ellis. Yn 1771 roedd hi’n ferch ifanc yn byw yng Nghilfodan. Roedd hi’n un o’r Anghydffurfwyr cyntaf yn yr ardal, yn Fedyddwraig, a chafodd ei bedyddio, yn ôl yr hanes, mewn ffynnon ar dir Cilfodan ( neu, mewn cyfeiriad arall, yn afon Ffrydlas, ar dir y fferm ). Nodir mai yn ei chartref hi y cafwyd y bregeth Anghydffurfiol gyntaf yn yr ardal, ond mae amheuaeth ai yng Nghilfodan, ai yn y Tyddyn Isaf, y bu hynny, gan iddi symud i Dyddyn Isaf o Gilfodan. Beth bynnag am y lleoliad, gwyddom y traddodwyd y bregeth cyn 1785, gan i Betsan Ellis ymfudo i Ogledd America y flwyddyn honno.\nYn ôl at Owen Ellis, Chilfodan. Fe unodd ef diroedd y ddwy Gilfodan rhyw ddeng mlynedd wedi i Pennant uno’r gweithfeydd bychain annibynnol ar Gae Braich y Cafn. A brynodd o Gilfodan Isaf oherwydd ei fod yn rhagweld y dyfodol, neu am ei fod am fwy o dir? Pwy a ŵyr? Beth bynnag, fe brofodd yn bryniant hynod o ffodus iddo ef, a’i ddisgynyddion. Yn 1815/16 gwelwyd fod angen capel Methodistaidd mawr yn yr ardal, ac fe roddodd Owen Ellis brydles o gan mlynedd ar dir Cilfodan i adeiladu Capel Carneddi arno, a symudodd cynulleidfa fechan capel Rachub yno. Datblygodd Capel Carneddi yn fam eglwys holl gapeli Methodistaidd yr ardal. Cafodd £15 am y les, gydag ardreth blynyddol o £2. Ar ôl 1815, y mae stryd fawr Bethesda, hefyd, yn datblygu, ac mae hon, i gyd o Gapel Bethesda ( codwyd 1820 ) i lawr at waelod y stryd, ar dir Cilfodan.\nErbyn canol y bedwaredd ganrif ar bymtheg, mae fferm Cilfodan yn prysur ddadfeilio, oherwydd fod datblygiad Chwarel Cae Braich y Cafn wedi golygu twf mawr ardal Bethesda. Yng Nghyfrifiad 1841, gwelir fod na 88 o bobl yn byw mewn 44 o dai yn Llidiart y Gwenyn, ar dir Cilfodan. Yn 1862, roedd teulu’r Ellisiaid yn derbyn rhent o rhwng £2 a £30 punt y flwyddyn am y tai hyn. Hyd at 60au’r ganrif gwelir nifer helaeth o ddogfennau cyfreithiol sy’n dangos datblygiad Carneddi a Bethesda, a chynnydd eithriadol yng nghyfoeth yr Ellisiaid. Er enghraifft, Chwefror 26, 1857, rhoddwyd les am 34 mlynedd ar\n‘ a parcel of land adjoining the road from Llanllechid to Carneddi, formerly part of a field called Llain y Tu uchaf i’r Ffordd, which was in turn called Cilyfodan’\ner mwyn codi tri thŷ arno. Dim ond un o nifer helaeth tebyg yw’r ddogfen hon.\nYn Nhachwedd yr un flwyddyn gwelir cytundeb rhwng Owen Ellis a Thomas Morris a John Roberts o Bantdreiniog, a Robert Griffith o Fethesda, ‘Grocer ‘\n‘Draft lease for 51 years of certain lands called Tan y Ffordd, formerly part of Cilfoden Farm’\nar rent o £30 y flwyddyn gyntaf, a £60 y flwyddyn bob blwyddyn wedi hynny. Mae’r lleoliad, natur yr ymgymerwyr, a maint y rhent, yn awgrymu’n gryf iawn mai les i ddatblygu Chwarel Pantdreiniog yw hon.\nErbyn yr 1860au yr oedd Cilfodan Isaf, fwy neu lai, wedi diflannu’n gyfangwbl o dan y datblygiad trefol newydd o dai, siopau, swyddfeydd, a mannau busnes eraill a dyfasai yn sgil datblygiad Chwarel Cae. Ar ei thir y codwyd y Stryd Fawr bron i gyd, yr holl dai y ddwy ochr i’r stryd, a’r mwyafrif llethol o’r hyn oedd yn Fethesda a’r Carneddi, Bont Uchaf, Cae Star, Penygraig, Bryntirion, a nifer o dai bychain a elwid yn Twr Tewdws, nad oes, bellach ond un yn aros, sef Twr.\nErys Cilfodan ( Uchaf ) yn fferm hyfyw, ond gorwedd ei thir bellach rhwng ffordd Carneddi a’r mynydd. Gellir parhau i adnabod nifer o’r caeau o’u henwau dros dair canrif yn ôl. Fodd bynnag, mae gweddill ei chaeau o dan dai, ac o dan yr hen chwarel – bellach wedi ei llenwi – ambell un yn dal i gadw cof o gaeau’r fferm yn 1627 ac 1691\nDogfennau yn archifdy Prifysgol Bangor\nDogfennaeth Stad y Penrhyn\nMap o diroedd y Penrhyn 1768\nHanes Methodistiaeth Arfon Hobley\nCofnodion Cyfrifiad 1841, 1851, 1861, 1871\nUNESCO a Thirlun Hanesyddol Dyffryn Ogwen\nOn Medi 15, 2021 By johnllywelynYn Adeiladau hanesyddol, Diwydiant, Diwylliant, Pobl, UncategorizedRho sylw\nAc mae Bethesda bellach yn rhan o gynllun Safle Treftadaeth y Byd yn hobnobio gyda Phyramidiau’r Aifft, Machu Picchu ym Mheriw, y Taj Mahal yn India a Chôr y Cewri yn Lloegr, i enwi ond dyrnaid o safleoedd byd-eang sydd ar restr dreftadaeth UNESCO! Ond gyda’r dynodiad daw cyfrifoldeb, a chyfrifoldeb sydd efallai heb ei egluro’n llawn gan y rhai sydd wedi hyrwyddo, ac a fydd o hyn allan, yn gwarchod y cynllun. Does dim dwywaith fod hwn yn gam pwysig yn hanes chwarelyddiaeth gogledd-orllewin Cymru, yn un i’w longyfarch a’i dderbyn yn wresog gan ei fod yn cynnig cyfleoedd arbennig i ddatblygiadau economaidd, amgylcheddol a diwylliannol os cânt eu datblygu yn gynaliadwy a chymeradwy er budd ein cymdeithas yn lleol ac yn genedlaethol yng Nghymru.\nOnd beth fydd ein cyfrifoldeb ni ym Methesda o fod yn rhan o’r cynllun hwn, a beth yn union sydd gan Fethesda i’w gynnig yn weladwy mewn dynodiad sydd mor uchelgeisiol ei bwyslais ar gadwraeth y safleoedd chwarelyddol a gwarchodaeth y tirlun hanesyddol? Ar un amser, yr oedd tirwedd Dyffryn Ogwen yn ddrych digymar i lafur ac ymroddiad y gorffennol. Nid hynny mo’r gwirionedd mwyach. Mae’r chwarel mewn gwaith, y pentref yn bod, a’r gymdeithas ar ei newydd wedd yn ffyniannus. Ond o edrych yn ofalus diflannodd sglein y tirlun hanesyddol drwy esgeulustod a dibristod hanner canrif a mwy o ddryllio ein treftadaeth.\nPan sefydlwyd Parc Cenedlaethol Eryri ym mhumdegau’r ganrif ddiwethaf, gadawyd pob un o’r pentrefi chwarelyddol yn ynysoedd a oedd yn rhy frwnt i’w cynnwys o fewn tiriogaeth y Parc. A dyna eironi’r sefyllfa heddiw, sef mai’r ynysoedd ‘brwnt’ yw’r ‘perlau’ sydd i’w gwarchod fel rhan o’r cynllun treftadaeth. Canlyniad yr esgymuno bwriadol oedd iddo greu agwedd gwbl ddibris at gadwraeth ein treftadaeth hanesyddol. Dechreuodd yr alanastra yn Nyffryn Ogwen pan aeth Chwarel y Penrhyn i ddwylo barus cwmni rhyngwladol, a dilynwyd hyn gan gynllun y Swyddfa Gymreig, fel yr oedd bryd hynny, i chwalu hen chwarel Pantdreiniog yng nghanol y pentref oherwydd peryglon y safle. Yn dra anffodus, bu i’r ddau drefniant greu agwedd o ddiffyg parch yn y gymuned at ein treftadaeth hanesyddol, ac yn fwy anffodus fyth, cafwyd yr awdurdodau cadwraethol sydd heddiw yn heidio, blithdrafflith, i warchod ein treftadaeth hanesyddol – Stad y Penrhyn, Cyngor Sir Gwynedd, Yr Ymddiriedolaeth Genedlaethol, CADW, Y Comisiwn Brenhinol, Y Parc Cenedlaethol, a’r sefydliadau eraill sy’n perthyn i’r consortiwm cadwraethol – yn hepian cysgu megis wrth ddrws agored y stabal.\nMawredd ponciau chwarel y Penrhyn cyn y distryw\nChwarel y Penrhyn oedd gem bensaernïol holl chwareli gogledd Cymru, yn gyfanwaith cymesur, urddasol a naddwyd ris wrth ris i glogwyni’r Fronllwyd drwy lafur cenedlaethau o chwarelwyr diwyd. Ac yr oedd harddwch i’w ganfod yn nhrefnusrwydd y distryw. Diflannodd yr hen ogoniant pan bwrcaswyd y chwarel gan gwmni barus rhyng-genedlaethol gan gychwyn cyfnod o ysbeilio’r gloddfa i ennill y geiniog olaf drwy ddistryw ffrwydrol direol. Yr oedd y chwarel yn hen ffasiwn ac angen ei moderneiddio, ond nid drwy fandaleiddio ei gorffennol. Chwalwyd y ponciau ar ochr chwith y gwaith, arllwyswyd miloedd ar filoedd o dunelli o rwbel i lenwi’r twll, a rhwygwyd peirianwaith y systemau heidrolig oedd wedi ei weithio drwy gydol cyfnod ei datblygiad – peiriannau a oedd yn eu dydd ymhlith y mwyaf blaengar ym myd chwarelyddiaeth. Gyda chynllunio mwy hyderus gallesid fod wedi arbed rhannau mwyaf hanesyddol y gwaith i’w gwarchod yn gofadeiliau byw ar gyfer addysgu’r dyfodol. Ac er ein gwarth, cofadail mwyaf gwarthus y chwarel yw’r ysbyty yn ei chyflwr cyfeiliornus, sefydliad a gyfrannodd yn arloesol yn ei ddydd at feddygaeth gymunedol a chenedlaethol. A gwell peidio â sôn am reilffordd y chwarel a werthwyd yn ddigywilydd yn sgrap, a’r injans stêm yn drysorau i’w gweld mewn sefydliadau mwy goleuedig ledled Prydain a’r tu hwnt, ond yr un bellach yn pwffian yn hudolus yn Nyffryn Ogwen.\nY Stryd Fawr cyn bod ceir\nA hanes tebyg sydd i gadwraeth pentref Bethesda – nid yr harddaf o bentrefi Cymru ond un sydd ag iddo gymeriad unigryw. Amgylchiadau gwahanol sydd wedi amddifadu’r pentref o’i dreftadaeth ddiwylliannol. Aethpwyd ati’n ddi-feind i chwalu y rhan fwyaf o gapeli’r fro – Carmel, Carneddi, Giatws, Hermon, Salem, Siloam, Tabernacl, Treflys, Saron, Peniel, Penygroes, Amana, Gerlan – oll yn sefydliadau ysbrydol a diwylliannol ac yn gofgolofnau pwysig yn y tirlun hanesyddol. Paham y distryw heb ystyried dulliau mwy cynhwysol o gadwraeth gynaliadwy? A dyna hanes trist stryd fawr y pentref. Yr oedd i’r stryd fawr ei statws fel prif wythïen fasnach y gymuned, tra ei bod hi hefyd yn enghraifft gyflawn, ddiddorol o bensaernïaeth o Oes Edward a Fictoria. Penllwydni rhyfeddol oedd penderfyniad y gymuned yn y 1970au i wrthod cael ffordd osgoi i’r pentref, gyda’r canlyniad fod yn agos i gant a mwy o lorïau’r dydd yn tagu rhwydd ddefnydd ohoni heddiw gan danseilio ei masnach a’i phriodoldeb cymdeithasol. Ac yn yr un cywair di-feind aethpwyd ati i fylchu ei hundod pensaernïol. Os mai’r bwriad oedd adnewyddu ei defnyddioldeb cymdeithasol drwy greu encil cymunedol yn Llys Dafydd drwy chwalu’r tai gwreiddiol a’u cyfnewid am grocbren erchyll ei luniad, yna aflwyddiant fu’r cynllun tra bo trafnidiaeth ddi-baid y dydd yn taranu heibio. Pa ddiben felly oedd creu adnodd prin ei ddefnydd ar draul bylchu cydbwysedd cymhlethiad unigryw yn y tirlun hanesyddol?\nYn bresennol mae 34 o safleoedd cofrestredig a phedair ardal gadwriaethol yn Nyffryn Ogwen, oll ar gofnod eu gwarchod, ac mae’n amlwg y dewisir mwy o safleoedd yn y dyfodol i atgyfnerthu’r dynodiad. Nodir y rhestr isod gan mai ychydig a ŵyr leoliad y safleoedd na’r rhesymau o blaid eu dynodi. Yn eu plith mae rhesdai Caerberllan sy’n enghraifft arbennig o dai gwaith o gyfnod cynnar yn y 19g. Yno, mae’r pwyslais cadwraethol ar ddiogelu lluniad y tai – dim ffenestri a drysau plastig i’w anharddu a’r canopi uwch y drws ffrynt wedi eu cadw yn ddiwahân. Ond os diogelu’r tai, paham nad y gerddi a oedd yn rhan annatod o’r datblygiad gan Stad y Penrhyn? Yno yr oedd y cwt glo, y cwt golchi dillad, ac ym mhen draw’r ardd, y lle chwech. Prin fod yr un o’r adeiladau hyn yn aros – un neu ddau o gytiau glo ac un lle chwech drylliedig, yr holl gynllun yn ei gyfanrwydd wedi ei chwalu drwy esgeulustod gan y gwasanaethau cadwraethol, ac megis un enghraifft yw hon o nifer lle mae cynllunio direol wedi anharddu bythynnod a thai traddodiadol ein bro. Nid yw cadwraeth ein treftadaeth hanesyddol yn golygu cadw pob twll, tomen a thwlc yn y tirlun ond mae’n golygu ceisio gwarchod rhai enghreifftiau arbennig yn eu cyfanrwydd fel eu bod yn ddrych o’r gorffennol i’w cyflwyno i gymdeithas newydd ddeallus y presennol. A dyna fydd amcan cynllun Treftadaeth y Byd i ni yn yr ardal hon.\nNid ar chwarae bach y dewiswyd Dyffryn Ogwen i fod yn rhan o’r dynodiad, ond mae cymalau niferus yn clymu’r anrhydedd i ofynion UNESCO drwy ofalaeth corff World Heritage Watch. Ac os bydd y warchodaeth yn anaddas yng ngolwg y corff hwn gall hynny arwain at golli statws y dynodiad fel y digwyddodd yn ddiweddar yn hanes dinas Lerpwl. Mae gan hyn ei oblygiadau hirdymor bid sicr, er na ellir yn hawdd eu deall yn ieithwedd jargonistig-gymylog cyflwyniad y cynllun. Yn Nyffryn Ogwen, mae’r cynllun yn ddewisol iawn ei ffiniau a’i gynnwys- yn ganolog ynddo mae pentrefi Bethesda, Gerlan, Mynydd Llandygái a Llandygái, ac mae rhannau ochr chwith y chwarel o’i fewn, fel mae tentaclau llwybrau rheilffordd y chwarel, Lôn Las Ogwen a Ffordd Telford i gysylltu â’r cei yn Abercegin. Nid yw Rachub, Llanllechid na Thregarth yn rhan o’r cynllun, ac yn y dynodiad ehangach nid yw Llanberis, Pen-y-groes, Llanllyfni na’r Felinheli o fewn cwmpas y tirlun dewisedig.\nYn y cyflwyniad jargonistig, cyfeirir at effeithiolrwydd y system gynllunio i warchod y ‘living urban areas’ sydd, o ddarllen rhwng y llinellau, i gynnwys traddodiadau diwylliannol cryf yr ardal, gyda chyfeiriad ymyl y ddalen megis at arfer y bröydd o ddefnyddio’r iaith Gymraeg yn y diwylliant. Yn ei hanfod nid cynllun diwylliannol mo’r hyn a gyflwynir yn nynodiad Treftadaeth y Byd oherwydd ei brif amcan yw cadwraeth yr elfennau ffisegol sydd yn y tirlun – cofrestrir y safleoedd o bwys, gosodir mesurau i’w gwarchod o fewn Cynllun Rheoli Lleol, a sefydlir strategaeth fonitro i werthuso effeithiolrwydd y cynllun rheoli. Ychwanegir at nifer y safleoedd yn yr ofalaeth a disgwylir bod holl werthoedd y cynllun treftadaeth yn cael eu gwarchod gan y prosesau cynllunio. Sefydlir strategaethau i hybu twristiaid i fynychu ‘eiddo’ y dynodiad ond nid oes gair am greu cynlluniau i warchod yr iaith Gymraeg o fewn y tirlun hanesyddol. Gellir barnu, o ddarllen rhwng llinellau’r argymhellion uchod, fod ton ychwanegol o fiwrocratiaeth i gael ei ychwanegu ar gefn ein cymdeithas.\nPrif wers Dyffryn Ogwen i’w dysgu i Gynllun Treftadaeth y Byd UNESCO yw’r modd y tanseiliwyd gwarchodaeth ar y dreftadaeth hanesyddol drwy fynnu budrelw, drwy gamweinyddu, drwy ddiffyg cynllunio strategol, drwy arweiniad diffygiol a bwnglera ymhlith y cyrff a oedd i fod i wybod, ac a ddylai fod wedi gweithredu’n well yn y gorffennol. Gyda chymaint o drwynau’r amryfal asiantaethau a sefydliadau statudol cadwraethol yn y cafn, a ellir disgwyl llawer gwell yn y dyfodol dan gynllun mawreddog UNESCO i warchod treftadaeth frau ein hiaith a’n diwylliant hanesyddol yma yn Nyffryn Ogwen? Amser a ddengys pa frwdfrydedd fydd gan y gwas newydd o gofio ei bod yn haws sefydlu na gweithredu gwarchodaeth.\n*Daw’r tri llun yn yr erthygl hon o gasgliad y diweddar Alaw Jones, Parc Moch drwy garedigrwydd a chaniatâd\nRhestr Adeiladau Rhestredig Bethesda\nCapel Bethania – Gradd 2\nGwesty’r Victoria – Gradd 2\nKing’s Head – Gradd 2\n11 Stryd John – Gradd 2\n10 Stryd John – Gradd 2\n18 Ffordd Penybryn – Gradd 2\n16 Ffordd Penybryn – Gradd 2\nCapel Jerusalem – Gradd 1\nEglwys Glanogwen – Gradd 2\n1 Rhes Ogwen – Gradd 2\n2 Rhes Ogwen – Gradd 2\n8 Rhes Ogwen – Gradd 2\n10 Rhes Ogwen – Gradd 2\n17 Rhes Ogwen – Gradd 2\n22 Rhes Ogwen – Gradd 2\nCofeb y Rhyfel – Gradd 2\nCarreg Filltir Telford Rhos y Nant – Gradd 2\nPont y Gaseg – Gradd 2\nFfermdy Abercaseg – Gradd 2\nPont Abercaseg – Gradd 2\nCaerberllan 1 – 12 – Gradd 2\nLôn y Graig


Gweithio Yn Lnc | National Nuclear Laboratory\nLle gallwch fod yn rhan o rywbeth eithriadol\nGwyddoniaeth arbrofol, technoleg anhygoel, cyfleusterau o’r radd flaenaf, defnyddiau rhyfeddol a siawns i newid y byd er gwell. Fe’i cewch i gyd yn LNC.\nO ynni glanach ac adfer yr amgylchedd i ddiogelu asedau niwclear i gadw pawb yn ddiogel. Mae gweithio ar draws pob cyfnod o’r cylchred tanwydd niwclear gyfan yn rhoi cyfle ardderchog i’n pobl i gynorthwyo i ddatrys rhai o broblemau mwyaf y byd.\nPob diwrnod y byddwch yn ei dreulio gyda ni, mi fyddwch wedi’ch amgylchynu gan bobl anhygoel a chyfleoedd anhygoel. Mae o’r lle perffaith i ddysgu, ffynnu a datblygu.


Newyddion - Beth Yw Furfural?\nBeth Yw Furfural?\nCemegyn wedi'i wneud o ddeunydd organig yw furfural a gynhyrchir yn nodweddiadol at ddibenion diwydiannol. Mae'n cynnwys yn bennaf sgil-gynhyrchion amaethyddol fel masgiau ceirch, bran, corncobs a blawd llif. Mae rhai o'r cynhyrchion y mae'n cael eu defnyddio ynddynt yn cynnwys lladd chwyn, ffwngladdiad, a thoddydd. Mae hefyd yn elfen gyfarwydd wrth gynhyrchu tanwydd cludo ac yn y broses o fireinio olewau iro. Mae'r cemegyn yn elfen wrth gynhyrchu sawl asiant diwydiannol arall hefyd.\nCemegyn wedi'i wneud o ddeunydd organig yw urfural a gynhyrchir yn nodweddiadol at ddibenion diwydiannol.\nPan fydd yn cael ei gynhyrchu mewn màs, mae'r cemegyn yn cael ei wneud trwy roi polysacaridau pentosan trwy'r broses hydrolysis asid, sy'n golygu bod seliwlos a startsh y deunydd sylfaen yn cael eu trosi'n siwgr gan ddefnyddio asid. Mewn cynhwysydd aerglos, mae furfural yn gludiog, yn ddi-liw ac yn olewog, ac mae ganddo arogl tebyg i almon. Gall dod i gysylltiad ag aer liwio'r hylif mewn arlliwiau o felyn i frown.\nMae furfural ychydig yn hydawdd mewn dŵr ac yn hollol hydawdd mewn ether ac ethanol. Yn ychwanegol at ei ddefnydd fel cemegyn unig, fe'i defnyddir wrth gynhyrchu cemegolion fel furan, furfuyl, nitrofurans, a methylfuran. Defnyddir y cemegau hyn hefyd wrth weithgynhyrchu cynhyrchion ymhellach, gan gynnwys cemegolion amaethyddol, fferyllol a sefydlogwyr.\nMae bodau dynol yn dod i gysylltiad â furfural mewn sawl ffordd. Yn ogystal ag amlygiad i'r cemegyn wrth ei brosesu, gellir ei ddarganfod yn naturiol mewn sawl math o fwyd. Ni phrofwyd bod amlygiad ysgafn o'r natur hon yn niweidiol.\nGall amlygiad trwm i furfural fod yn wenwynig. Mewn profion labordy ar fodau dynol ac anifeiliaid, canfuwyd bod furfural yn llidus o'r croen, pilenni mwcaidd, a'r llygaid. Mae hefyd wedi achosi anghysur yn y gwddf a'r llwybr anadlol. Mae rhai yr adroddwyd am effeithiau tymor byr amlygiad i'r cemegyn mewn ardaloedd ag awyru gwael yn cynnwys anawsterau anadlu, tafod ddideimlad, ac anallu i flasu. Gall effeithiau tymor hir posibl y math hwn o amlygiad amrywio o gyflyrau'r croen fel ecsema a ffotosensiteiddio i broblemau golwg ac oedema ysgyfeiniol.\nDefnyddiwyd furfural yn helaeth ym 1922 pan ddechreuodd y Quaker Oats Company ei gynhyrchu gyda chregyn ceirch. Mae ceirch yn parhau i fod yn un o'r ffyrdd mwyaf poblogaidd o wneud y cemegyn. Cyn hynny, dim ond mewn rhai brandiau persawr y cafodd ei ddefnyddio'n rheolaidd. Fe'i datblygwyd gyntaf ym 1832 gan Johann Wolfgang Döbereiner, cemegydd o'r Almaen a oedd yn defnyddio carcasau morgrugyn i greu asid fformig, yr oedd y furfural yn sgil-gynnyrch ohono. Credir bod y morgrug wedi bod yn effeithiol wrth greu'r cemegyn oherwydd bod eu cyrff yn cynnwys y math o ddeunydd planhigion a ddefnyddir ar hyn o bryd i'w brosesu.\nAmser post: Awst-13-2020\nShenxian Shuiyuan Technoleg Ynni Newydd Co, Ltd.\nFfôn: 0086 + 18963566079


Mentrau Iaith yn galw am fwy o gymorth ariannol | Menter Iaith Sir Ddinbych\nMentrau Iaith yn galw am fwy o gymorth ariannol\nby Menter Iaith Sir Ddinbych (gweinyddwr) | Mar 21, 2014 | News | 0 comments\nMae’r Mentrau Iaith yn galw ar Lywodraeth Cymru i roi lefel realistig o arian i sicrhau y gall elfennau allweddol o Strategaeth Iaith Gymraeg y Llywodraeth cael ei wireddu.\nMae’r Mentrau Iaith yn gweithredu ledled Cymru, gan ddarparu ystod eang o gyfleoedd i blant, pobl ifanc, oedolion a dysgwyr i ddefnyddio’r iaith Gymraeg.\nMae’r alwad am adnoddau ychwanegol yn dilyn cyhoeddi adroddiad ar eu gwaith a gomisiynwyd gan Lywodraeth Cymru, a ganfu y dylai’r cyfraniad sylweddol a wneir gan y Mentrau barhau ac ehangu, ond nad oes digon o adnoddau gan y Mentrau ar hyn o bryd – ac maent yn rhy fach i allu cyflawni’r canlyniadau pellgyrhaeddol sydd eu hangen i hyrwyddo’r defnydd o’r Gymraeg.\nMae Penri Williams, Cadeirydd Mentrau Iaith Cymru, yn esbonio pam fod angen y buddsoddiad: “yng Nghymru mae gennym system addysg a phrosiectau niferus sydd i gyd yn cyfrannu at gynhyrchu siaradwyr Cymraeg, ond ar yr un pryd ni ellir peidio â buddsoddi yn y cyfleoedd ac ymyraethau sy’n hwyluso’r defnydd o’r Gymraeg yn y gymuned. Mae’r Mentrau’n darparu gwasanaethau a gweithgareddau mae siaradwyr Cymraeg wir yn mwynhau defnyddio.” Ychwanegodd: “Fel y cyfryw, mae gwaith y Mentrau yn cyfrannu’n dda at ddymuniad y Prif Weinidog i weld cynnydd yn y defnydd o’r Gymraeg”.\n“Mae’r adroddiad yn cadarnhau’r hyn yr ydym wedi gwybod ers blynyddoedd lawer, er bod gan y Mentrau rôl hanfodol i’w chwarae wrth hyrwyddo defnydd o’r Gymraeg , nid ydynt wedi cael digon o adnoddau am lawer rhy hir.”\n“Rydym yn cydnabod yn llawn ein bod ni’n wynebu hinsawdd economaidd anodd ar hyn o bryd, ond ar yr un pryd mae rhaid inni gydnabod hefyd bod yr iaith Gymraeg yn wynebu heriau difrifol. Mae’n bodoli ochr yn ochr ag un o’r ieithoedd mwyaf dylanwadol yn y byd. Os yw’r Gymraeg yn colli tir fel iaith ein teuluoedd, ein cymunedau a’n pobl ifanc fe fyddai hi’n anodd iawn, os nad yn amhosib, i’w hadennill yn y dyfodol.”\nMae’r adroddiad yn cael ei gyhoeddi ar adeg pan fo’r Llywodraeth yn wynebu beirniadaeth nad yw wedi ymateb yn ddigonol i ganlyniadau’r Cyfrifiad a’i digwyddiad ‘Y Gynhadledd Fawr’, lle arweiniodd y Prif Weinidog drafodaeth am ddyfodol yr iaith.\nYchwanegodd Penri Williams: “Byddai ymateb cadarnhaol i’r adroddiad hwn yn rhoi hwb angenrheidiol i’r Mentrau ac felly i’r Gymraeg yn ein cymunedau. Mae’n gyfle i’r Prif Weinidog a Llywodraeth Cymru i weithredu’n gyflym i ddangos cefnogaeth i’r iaith”.\nMae’r Mentrau yn galw am gyllid o £4.8m gan Llywodraeth Cymru, sydd tua 16c yr wythnos i bob siaradwr Cymraeg. Mae’r Mentrau hefyd yn galw am fuddsoddiad pellach gan eu Hawdurdodau Lleol ar draws Cymru yn y dyfodol agos wrth i’r Safonau Iaith ddod i rym.\n“Mae hyn yn wir, yn gynnydd sylweddol”, ychwanegodd Mr Williams, “yn enwedig yn ystod cyfnod o galedi ariannol. Fodd bynnag, mae’r cynnydd yn dod o ganlyniad i danfuddsoddi sylweddol yn y Mentrau Iaith dros nifer o flynyddoedd. Gyda’r heriau a amlygwyd gan y Cyfrifiad, mae’r amser wedi dod i fuddsoddi “.


Gweithio gartref - Planning Portal - Cymru\nNid oes angen caniatâd cynllunio o reidrwydd i weithio gartref. Y prawf allweddol yw p’un a fydd cymeriad cyffredinol yr annedd yn newid o ganlyniad i’r busnes.\nOs ‘bydd’ yw’r ateb i unrhyw un o’r cwestiynau canlynol, mae’n debyg y bydd arnoch angen caniatâd:\nA fydd eich cartref yn gorffen cael ei ddefnyddio’n bennaf fel lle byw preifat?\nA fydd eich busnes yn arwain at gynnydd amlwg mewn traffig neu yn nifer y bobl a fydd yn galw?\nA fydd eich busnes yn cynnwys unrhyw weithgareddau sy’n anarferol mewn ardal breswyl?\nA fydd eich busnes yn tarfu ar eich cymdogion ar adegau afresymol neu’n creu mathau eraill o niwsans, megis sŵn neu arogleuon?\nPa fusnes bynnag y byddwch yn ei gyflawni gartref – ni waeth a yw’n golygu defnyddio rhan o’ch cartref yn fflat un ystafell neu’n llety gwely a brecwast, defnyddio ystafell yn swyddfa bersonol, darparu gwasanaeth gwarchod plant, trin gwallt, gwneud dillad, rhoi gwersi cerddoriaeth, neu ddefnyddio adeiladau yn yr ardd i atgyweirio ceir neu storio nwyddau sy’n gysylltiedig â busnes – dyma’r prawf allweddol: a yw’r annedd yn parhau’n gartref yn bennaf ynteu a yw wedi troi’n safle busnes?\nOs oes gennych unrhyw amheuaeth, gallwch wneud cais i’ch Awdurdod Cynllunio Lleol am Dystysgrif Defnydd Cyfreithlon ar gyfer y gweithgaredd arfaethedig, er mwyn cadarnhau nad yw’n newid defnydd a’i fod yn parhau’n ddefnydd cyfreithlon.\nGweithio gartref - Tudalennau


Cwestiynau Cyffredin ynghylch Dychwelyd i’r Ysgol - CBS Pen-y-bont\nCwestiynau Cyffredin ynghylch Dychwelyd i’r Ysgol\nI helpu i baratoi rhieni, gofalwyr, gwarcheidwaid a disgyblion wrth ddychwelyd i'r ysgol, mae cyfres o gwestiynau cyffredin wedi cael ei chyhoeddi ar wefan y cyngor er mwyn helpu i baratoi rhieni, gofalwyr, gwarcheidwaid a disgyblion.\nArgymhellir y dylai pob disgybl ysgol uwchradd gymryd prawf llif unffordd cyn eu diwrnod cyntaf a pharhau i gymryd y profion ddwywaith yr wythnos yn ystod y tymor. Mae profion llif unffordd ar gyfer pobl nad ydynt yn dangos symptomau coronafeirws yn unig.\nOs oes rhywun yn profi’n bositif ar gyfer Covid-19 neu’n dangos unrhyw symptomau coronafeirws dylent hunan ynysu ac archebu prawf PCR yn eu safle profi agosaf.\nEr nad yw Llywodraeth Cymru bellach yn argymell yr arfer o ddefnyddio gorchuddion wyneb yn yr ystafell ddosbarth ar gyfer staff na dysgwyr, bydd ysgolion a sefydliadau eraill yn penderfynu ar eu defnydd mewn ardaloedd ble mae’n debygol y bydd mwy o gymysgu cymdeithasol, er enghraifft mannau cymunol.\nMae’r angen i wisgo gorchuddion wyneb yn parhau ar gyfer disgyblion Blwyddyn 7 ac uwch wrth deithio ar gerbydau trafnidiaeth ysgol.\nMae’r holl ysgolion yn sicrhau bod asesiadau risg cynhwysfawr ar waith yn ogystal â hylendid da ac awyriad addas.\nTra rydym ar lefel rhybudd sero, y disgwyliad yw y bydd ysgolion a sefydliadau yn gweithredu mewn modd mor arferol â phosibl o ddechrau’r tymor newydd.\nMae’r Cwestiynau Cyffredin yn ymdrin ag ystod o wybodaeth o wisgoedd ysgol a chinio ysgol i drafnidiaeth ac iechyd a diogelwch. Rydym yn parhau i weithio’n agos gydag ysgolion a blaenoriaethu iechyd, diogelwch a lles parhaus ein holl ddisgyblion.


maes-e.com • Dangos pwnc - Prince of Persia 3\ngan HBK25 » Sad 10 Rhag 2005 12:31 pm Oes rhywun arall wedi cael y gem yma? Mae'n reit debyg i'r ddau eraill, ond dydi hynna ddim yn beth rhy ddrwg, 'chwaith. Ddim wedi cael chwarae fel y Dark Prince eto, ond mae'n swnio'n ddigon gwahanol i'r Sand Wraith o'r ail gem.\nNegeseuon: 1876Ymunwyd: Llun 18 Ebr 2005 2:42 am\ngan HBK25 » Mer 14 Rhag 2005 4:26 pm Gall rhywun sydd wedi chwarae'r gem yma fy helpu hefo'r boss cyntaf? Mae'n rhaid gwneud stealth kills a mae'n dechrau miffio fi o braidd HBK25\ngan Al » Maw 21 Chw 2006 9:30 pm HBK25 a ddywedodd:Gall rhywun sydd wedi chwarae'r gem yma fy helpu hefo'r boss cyntaf? Mae'n rhaid gwneud stealth kills a mae'n dechrau miffio fi o braidd ti di neud y stealth kill na to?\nDwi ar y boss ola, anodd dir bit lle rhai ti dringo ar bob dim i fynd ato.\ngan ICW » Mer 22 Chw 2006 1:56 pm Be nes i ffeindio'n ddefnyddiol efo'r bos cyntaf oedd mynd i'r dde gynta a dringo i fyny ffordd yno. Colbio fo efo'r stelth kill, yna mynd i'r un nesa. Os ti'n dal i gal trafferth cofi bod gen ti dy re-wined.\nNegeseuon: 22Ymunwyd: Sul 15 Ion 2006 2:15 pm\ngan HBK25 » Mer 22 Chw 2006 2:33 pm Diolch am y tips! HBK25\ngan ICW » Mer 22 Chw 2006 3:37 pm Ma rhaid i mi ddeud fod y gyfres yma wedi bod yn un ardderchog. Yr un ges i fwyaf drafferth efo oedd yr ail. Nes i orffen y trydedd o fewn wythnos i'w gael. Fe gymerodd hi fis i fi neud y cynta. Roedd yr ail yn lot anoddach ond nes i orffen y stoi gyntaf yn reit ddi lol ond roedd hi'n anodd cael at y Gleddyf ddwr.\nNid yn unig roedd y stori drwyr gyfres yn arbenig odnd roedd y sgiliau ymladd yn gwella efo bob gem. Er fe ges i fy siomi efo'r trydedd. Ei weld yn rhy hawdd efo'r snici sici mynwfars.\nMae na son am gyfres newydd o'r PoP ar y PS3\nOnd dwi'n edrach ymlaen am Devil May Cry 4 (PS3)


Disgleirdeb y gwanwyn yn Erddig | National Trust\nDisgleirdeb y gwanwyn yn Erddig\nDewch i ddarganfod eirlysiau'n tyfu ar lethrau ochr orllewinol Erddig y gwanwyn hwn National Trust/ Lorraine Elliott\nYn agor y sioe mae'r eirlysiau a welir mewn clystyrau ar ochr orllewinol y neuadd ac ar hyd y llwybr mwsogl yn yr ardd furiog. Mae cannoedd ohonynt yn tyfu yn yr ardd de. Beth am gael rhywbeth cynnes i fynd o'r bwyty a mwynhau eu hyfrydwch bregus?\nDewch i ddarganfod eirlysiau'n tyfu ar lethrau ochr orllewinol Erddig y gwanwyn hwn\nNesaf, daw'r cennin Pedr, emblem Dydd Gŵyl Dewi. Wedi dweud hynny, byddant yn aml ychydig yn hwyr yn ymuno yn y dathliadau - mae'n dibynnu ar y tywydd. Bydd tanbeidrwydd ysblennydd y blodau siglog melyn yn gweddnewid glannau nodwedd ddŵr y gamlas ac yn gloywi'r llwybrau wrth ichi fynd am dro o gwmpas yr ardd yn y gwanwyn. Cadwch olwg am y gylfinog farddol bêr, Narcissus poeticus, sy'n blodeuo'n hwyr. Gyda'u petalau gwyn, cain a chwpan ag ymyl oren, maent yn tyfu rhwng y coed afalau a'r tocwaith conigol yn y perllannau, felly crwydrwch oddi ar y llwybr i ddarganfod eu persawr unigryw.\nEwch ar flaenau’ch traed drwy berllannau’r gwanwyn yn Erddig\nGofal piau hi nawr, bydd y dail pen neidr bregus yn cyrraedd o gwmpas y Pasg. Mae'n werth mynd i gael cip agosach ar y blodau gwyllt brithion, Fritillaria meleagris, â'u pennau pinc-a-phiws neu wyn yn siglo'n braf.\nRoedd coed ffrwythau yn rhan o gynlluniau gwreiddiol Joshua Edisbury ar gyfer gardd y neuadd hanesyddol, felly pan aethpwyd ati i adfer gardd Erddig ym 1977, cyflwynwyd coed ffrwythau. Mae dros 180 gwahanol fath o afal yn tyfu, ac wrth i'r dail pen neidr bylu, bydd coed ffrwythau blodeuog Erddig yn ymddangos ar hyd muriau'r ardd ac yn y perllannau, yn paratoi'r ffordd ar gyfer miloedd o diwlipau bywiog yn dawnsio ar lawr y gwely blodau Fictoraidd.\nEwch am dro drwy berllannau Erddig wrth iddynt flodeuo yn y gwanwyn\nEwch draw i Ffau'r Blaidd yn y gwanwyn ac fe ddewch ar draws carped o arlleg gwyllt â blodau gwyn. Mae'r bylbiau blodau gwyllt hyn yn llifeirio dros ystad Erddig ac mae'r llwybr arwyddion oren ar yr ystad yn eich tywys drwy'r Goedwig Fawr i weld y cymylau mawr o'r blodau gwyn, hardd yn ymestyn yn wasgarog ar hyd y parcdir.\n"The best piece of meadowland in Wales" Glyn Smith, Prif Arddiwr Erddig\nY darn gorau o ddoldir yng Nghymru\nPan ddaw’r gwanwyn i uchafbwynt ar drothwy’r haf, bydd tegeirianau gwyllt yn blodeuo ar y dolydd ar lannau'r gamlas. Bydd Prif Arddiwr Erddig, Glyn Smith, yn cyfri'r tegeirianau brych ac yn cofnodi eu niferoedd bob gwanwyn, a dywed mai'r dolydd hyn yw'r "darn gorau o ddoldir yng Nghymru gyfan". Gyda rhwng pum cant a dwy fil ohonynt yn addurno'r llecynnau gwyllt ar hyd glannau'r gamlas bob gwanwyn, yn ddi-os, bydd rhywbeth newydd i’w weld bob tro y byddwch yn ymweld yn y gwanwyn.


Tsieina i Laos-Suzhou Sohologistics CO., LTD.\nHafan>Llinell Gwasanaethau>Llinell De-ddwyrain Asia>China i Laos\nLlongau o China i Laos\nMae hyd yn oed y gwasanaeth cludo o China i'r Laos yn aeddfed iawn y dyddiau hyn, gall SHL ymdrechu bob amser i wneud y gwaith logisteg yn well, ar wahân i'r datrysiad gorau a'r gwasanaeth da, gallwn hefyd ddarparu cyfraddau cystadleuol o China i Laos.\nBydd SHL yn eich helpu i ddewis y llwybr cludo gorau, cost cludo cystadleuol a'r cwmnïau cludo gorau i helpu'ch mewnforio o China i Laos.\nChina Railway Express o China i Laos\nCludiant Rheilffordd Cargo Trwm O China i Laos\nLlongau Swmp Ro-Ro / Break o China i Laos\nGall SHL ddarparu RORO ROROMAFI BREAKBULK ar gyfer offer manwl, cerbydau ac offer trwm o China i Laos Gallwn gynnig atebion un stop ac wedi'u teilwra.\nCludo Nwyddau Môr o China i Laos\nMae gan SHL swm sefydlog o nwyddau cludo o China i Felixstowe, Southampton, ac ati. Fel y gallwn bob amser gael y cludo nwyddau cefnfor da i borthladd Laos gan lawer o gludwyr ， a gallwn sicrhau gofod y cynhwysydd hyd yn oed yn y tymor brig.\nCludo Nwyddau Awyr o China i Laos\nMae yna lawer o feysydd awyr rhyngwladol sylfaenol yn Laos ac mae yna hefyd lawer o nwyddau cludo nwyddau o China i Laos mewn awyren, gall SHL ddarparu cludo nwyddau cystadleuol iawn sy'n is na'r farchnad i'n cwsmer yn seiliedig ar eich amserlen galw.\nMae Tsieina tua 7,775 km i ffwrdd o'r Laos ond gall croesi'r pellter hwn gymryd mwy o amser oherwydd y llwybrau môr a ddiffinnir gan gyrff dŵr.\nCyn dewis y dull cludo hwn, rhaid iddo / iddi fod yn gyfarwydd iawn â gwahanol borthladdoedd yn Tsieina a Laos.\nPrif Faes Awyr yn Laos\nMaes Awyr Savannakhet Maes Awyr Rhyngwladol Wattay\nMaes Awyr Rhyngwladol Pakse Maes Awyr Rhyngwladol Luang Prabang\nDulliau Llongau o China i Laos\nPa borth ddylwn i ei ddefnyddio i longio o China i Laos?\nOherwydd bod angen porthladd arnoch chi a all eich cysylltu'n uniongyrchol â'r Laos\nBeth yw cyfanswm yr amser a gymerir i longio o China i Laos?\nYn fyr, gallwch chi ystyried y rhain i gyd i gael yr holl amser bras y bydd yn ei gymryd i longio o China i Laos\nMae anfonwyr cludo nwyddau o'r fath yn gwybod y rheolau a'r rheoliadau sy'n llywodraethu mewnforio o China i'r Laos


Llyfrgell Owen Phrasebank - daethai\nTrwy godi amheuaeth am ddyfodol yr ysgol, yr oedd y gweinyddwyr yn sicrhau fod llai o rieni'n danfon eu plant i'r ysgol, a daethai tranc yr ysgol felly'n broffwydoliaeth hunan-gyflawnol.\nDaethai'r Arglwydd Iesu i dderbyn fy Anwylyd a'i arwain i fywyd tragwyddol.\nDaethai'r wlad i wybod amdano hefyd, erbyn hyn, fel beirniad llenyddol ac yr oedd bellach ar ei ffordd i'w sefydlu ei hun fel llenor o bwys.\nDaethai eisoes o dan ddylanwadau protestannaidd.\nGan y byddai'n symud o bonc i bonc ynglyn â'i waith daethai pawb yn y chwarel i'w adnabod.\nByddent yn aml yn enwi'r eglwysi a godent ar ôl y saint y buont yn ddisgyblion iddynt Ar ôl y seintiau hyn y daeth yr enwocaf o'r seintiau Cymraeg, Dewi Cymaint oedd ei glod ef fel, erbyn dechrau'r ddeuddegfed ganrif, y daethai Tŷ Ddewi yn eglwys y cyrchai iddi bererinion o bob rhan o'r wlad, ac yr oedd dwy bererindod i Dŷ Ddewi yn cael eu cyfrif o'r un gwerth ag un i Rufain.\nOnd roedd hi'n amlwg fod rhywun am ei rwystro - i ba bwrpas arall y daethai'r ddau ddyn ar ei ôl?\nDaethai ef a'i modryb Alme i flasu unwaith eto swyn eu cynefin, cael cwmni Howel y brawd ieuengaf a'u tendio gan Hannah a merched eraill y Teulu.\n'Roedd wedi bod yn gosod tatws yn Nhyddyn Talgoch drwy'r dydd ac wedi cael ychydig o datws hadyd i fynd adref efo hi.Daethai'n nos cyn iddi gychwyn am adreg i Growrach, ac'roedd hi'n niwl trwchus.Gan nad oedd wedi cyrraedd erbyn deg aed i chwilio amdani.\nDaethai heb i'r un ohonynt glywed yr un smic.\nDaethai i Sylhet yn ugain oed bedair blynedd ar ddeg ynghynt ac 'roedd wedi bod yn y gwaith yno yr holl amser ac eithrio cyfnod byr o ddeunaw mis, pan ddychwelodd i'w gartref yn Nadia.\nCred rhai mai'r mwyn plwm oedd wedi tynnu'r dieithriaid hyn i'r sir, ac y mae'n wir mai o ardaloedd mwyn Sbaen y daethai rhai o'r milwyr i Lanio.\nDaethai o ganol nythaid o chwech o blant lle'r oedd pawb drosto'i hun a thros bawb arall yn un lobscows o egwyddor meddai hi.


Anifeiliaid Wcráin ddim yn cael bod â'u teuluoedd yng Nghymru - BBC Cymru Fyw\nAnifeiliaid Wcráin ddim yn cael bod â'u teuluoedd yng Nghymru\nRoman, Larysa ac un o'u cŵn Rhodesian Ridgebacks\nMae teuluoedd o Wcráin sy'n aros yng Nghymru yn dweud bod setlo yma wedi'i wneud yn anoddach am nad yw eu hanifeiliaid anwes yn gallu bod gyda nhw.\nYn Lloegr, mae teuluoedd yn gallu bod gyda'u hanifeiliaid nhw.\nMae llawer o'r anifeiliaid sydd wedi dod o Wcráin wedi eu gorfodi i fod mewn canolfannau cwarantin am hyd at bedwar mis yn ôl rheolau Cymru.\nOnd, mewn mannau eraill ym Mhrydain, maent yn gallu bod mewn cwarantin mewn cartrefi ar ôl derbyn profion iechyd.\nDywedodd Llywodraeth Cymru ei bod yn ceisio lleihau'r risg o feirws peryglus 'y gynddaredd' (rabies) a bod pryderon hefyd am "sut mae'r broses gyfredol o ynysu yn y cartref yn cael ei fonitro a'i weithredu'n effeithiol".\nYn ôl Marianna Koniushenko, 18, sydd wedi ffoi i Gaerdydd gyda'i theulu, mae ei chŵn yn gallu helpu'r trawma a'r pryderon y mae'n dioddef ar ôl ffoi o ddinas Bucha yn Wcráin.\nRoedd modd i Marianna, ei brawd Roman, 14, a'i mam Larysa ffoi pan agorodd "lwybr dianc" gerllaw am 15 munud.\nMae Laryssa, Marianna a Roman bellach yn byw yng Nghaerdydd ar ôl ffoi o ddinas Bucha\nDywedon nhw fod y bobl yn y ceir o'u blaen a thu ôl wedi cael eu lladd gan filwyr Rwsia.\nAr ôl cyrraedd Prydain ar 26 Ebrill, roedd yn rhaid iddynt adael Trisha a Vinchi - eu cŵn Rhodesian Ridgebacks - yn Dover.\nMaen nhw nawr yn cael eu cadw mewn cenel yn Poulton-le-Fylde, i'r de o Blackpool, a dydyn nhw ddim yn gwybod pryd fyddan nhw'n cael gweld ei gilydd eto.\n'Mae'r cŵn yn rhan o'r teulu'\nDywedodd Marianna: "Mae gen i syndrom post traumatical. Mae'n anodd tu hwnt.\n"Rwy'n credu y gallai'r cŵn fy helpu. Rwy'n gallu rhoi cwtsh iddyn nhw a dweud wrthyn nhw am fy mhroblemau i gyd.\n"Rwy'n teimlo'n drist iawn. Maen nhw fel rhan ohona' i. Mae'r cŵn yn rhan o'r teulu."\nYchwanegodd Larysa: "Mae fy mhlant wedi colli rhan enfawr o'u cefnogaeth emosiynol. Mae eu bywydau - eu bywyd hapus o fyw yn y wlad - wedi newid mor gyflym.\n"Roedd ganddynt fywyd hyfryd ac mae'n bwysig i ni gyd fod gyda'n gilydd."\nCymorth i bobl Wcráin drwy werthiant ci defaid\nMae'r cenel wedi gyrru lluniau o'r cŵn i'r teulu er mwyn iddyn nhw eu gweld.\nDywedodd Larysa: "Roeddwn i'n crio pan welais i'r lluniau oherwydd mae fel rhoi plant i gartref plant amddifad.\n"Rydym ni'n caru Cymru a'r teulu sydd yn edrych ar ein hôl, ond dydy hanner o'n teulu ni ddim yma."\nCharly a Senia - dau o gathod y teulu Komrokova, sydd ar hyn o bryd mewn cartref cathod yn Blackpool\nMae tair cenhedlaeth o'r teulu Komrokova wedi ymgartrefu yn Nhrefaldwyn, ar y ffin rhwng Lloegr a Chymru, gyda theulu sydd cynnig llety iddynt.\nMae eu tair cath - Senia, Charly a Flora - mewn cartref cathod yn Blackpool, ond maen nhw'n ceisio sicrhau cartref mwy parhaol iddynt yn nes er mwyn gallu mynd i'w gweld.\n'Andros o annheg'\nMae gan Rita, sy'n wyth mlwydd oed, anghenion dysgu ychwanegol, ac mae'n teimlo cysur wrth dreulio amser gyda'i chathod.\nDywedodd Mark Michaels, sy'n gosod y llety i'r teulu: "Dim ond tafliad carreg o Loegr ydym ni fan hyn. Wrth edrych allan o'r ffenestr, mae modd gweld Lloegr, ac felly mae'n ymddangos yn andros o annheg.\n"Fe fydden nhw wedi dewis Lloegr pe bydden nhw wedi gwybod na fydden nhw'n gallu bod gyda'u hanifeiliaid."\nFfynhonnell y llun, Llyn cyfrannydd\nCafodd pyg Vladyslav Sdarikov a'i gariad ei gymryd i ffwrdd i gennel wedi iddyn nhw gyrraedd Cymru\nDywedodd Vladyslav Sdarikov, 24, sy'n byw yng Nghonwy, y byddai ef a'i gariad Darya Holodiak wedi meddwl am opsiynau gwahanol pe bydden nhw'n gwybod fod eu ci pug, Taylor, wedi gorfod treulio cyfnod mewn cwarantin mewn cenel.\n"Does dim modd i ni edrych ar ei ôl oherwydd y ffin anweledig sy'n bodoli ar gyfer anifeiliaid," meddai.\n'Amhosib' sicrhau cwarantin adref\nMae'r Gweinidog Materion Gwledig, Lesley Griffiths AS, wedi dweud ei bod yn gweithio'n agos gyda'r prif swyddog milfeddygol wrth osod y rheolau yng Nghymru.\n"Dydyn ni heb gael y gynddaredd yn y wlad hon am ganrif," meddai.\n"Mae hyn am warchod yr anifail sy'n cyrraedd o Wcráin. Mae hyn am warchod anifeiliaid yma yng Nghymru, ac wrth gwrs iechyd cyhoeddus.\n"Mae Lloegr a'r Alban wedi dewis ynysu adref fel ffurf o'u cwarantin. Sut ydych chi'n sicrhau hwnnw? Sut ydych chi'n profi ei fod yn digwydd? Mae'n amhosib yn fy marn i."\nCroesawu teulu o Wcráin i gartref yng Nghaerdydd


Adfywio a'r Amgylchedd\nHafan > Pynciau > Tai a chymunedau > Cydlyniant cymunedol > Arferion Da yng Nghymru > Tai Tai\nDiweddarwyd 04 Awst 2010\nMae tai ac adfywio cymunedol yn ganolog i wella bywydau pobl Cymru, yn arbennig y rheini sy’n dod o’r cymunedau mwyaf difreintiedig.\tMae pawb eisiau byw mewn cartref braf mewn lle diogel.\nMae tai gwael yn aml yn achosi problemau cym unedol, oherwydd bod pobl yn mynd yn anhapus a heb deimlo’n ddiogel. Gall sefyllfaoedd a thensiynau waethygu’n gyflym iawn. Gall tai da helpu teuluoedd a phawb yn y gymuned i gyd-dynnu.\nRydym ni eisiau edrych ar yr ymagwedd at ddarparu, cynnal a chadw a dyrannu tai a rhoi cyngor ar y rhan y gall tai ei chwarae wrth wella cymunedau.


Bodlonrwydd myfyrwyr yng Nghymru’n parhau’n gadarn | Prifysgolion Cymru\nBodlonrwydd myfyrwyr yng Nghymru’n parhau’n gadarn\n13 Aug 2013 by Universities Wales\nMae 84% o fyfyrwyr Cymru’n fodlon ar eu darpariaeth addysg uwch yn gyffredinol, yn ôl yr arolwg diweddaraf o brifysgolion a cholegau addysg bellach. Mae’r arolwg, sydd bellach yn ei nawfed flwyddyn, yn dangos bod bodlonrwydd naill ai wedi gwella neu wedi aros yr un peth ers 2012 ar draws yr holl gategorïau a gwmpesir gan yr arolwg. Mae’r Arolwg Cenedlaethol o Fyfyrwyr, sy’n cwmpasu Cymru, Lloegr, Gogledd Iwerddon a rhai sefydliadau yn yr Alban, yn ystyried barn mwy myfyrwyr llawn amser a rhan amser sy’n astudio yn eu blwyddyn olaf ym mhrifysgolion a cholegau addysg bellach Cymru. Bu cynnydd ym meysydd adnoddau dysgu, undebau myfyrwyr, asesu ac adborth a chymorth academaidd. Mae bodlonrwydd myfyrwyr ar asesu ac adborth a chymorth academaidd bellach wedi gwella 8% ers dechrau’r arolwg. Meddai Dr David Blaney, Prif Weithredwr CCAUC:\n“Mae bodlonrwydd myfyrwyr yng Nghymru yn parhau’n gadarn mewn amgylchedd newidiol. Mewn gwirionedd, mae bodlonrwydd – a fu’n uchel yn gyson ers dechrau’r arolwg – ar ei lefel uchaf erioed yng Nghymru.\n“Mae ein sector addysg uwch yn rhagweld anghenion ei fyfyrwyr, ac mae’n parhau i roi’r pwys mwyaf ar brofiad y myfyriwr. Cymru oedd y wlad gyntaf yn y DU lle roedd gan bob sefydliad AU siarter myfyrwyr ar waith, sy’n gadael i fyfyrwyr wybod beth y gellir ei ddisgwyl ganddynt. “Rydym yn edrych ymlaen at barhau â pherfformiad cryf yn ystod y blynyddoedd sydd i ddod, a gweld cynnydd pellach mewn bodlonrwydd ar asesu ac adborth a chymorth academaidd.”\nDywedodd llefarydd ar ran Addysg Uwch Cymru: “Mewn blwyddyn sydd wedi gweld newidiadau sylweddol yn strwythur ein prifysgolion yng Nghymru, o ran cyfuno ac ailgyflunio, mae’r canlyniadau hyn yn dangos nad yw’r ffocws ar ddysgu ac addysgu rhagorol wedi gwanhau, a bod y bodlonrwydd ar bob un o’r categorïau a gwmpesir yn yr arolwg hwn naill ai wedi gwella neu wedi parhau’n gyson. Wrth i ni ddechrau cyfnod o sefydlogrwydd gyda nifer llai o brifysgolion cryfach, edrychwn ymlaen at adeiladu ar y canlyniadau hyn ymhellach er mwyn parhau i sicrhau rhagoriaeth, nid yn unig ym maes dysgu ac addysgu, ond ar draws profiad y myfyriwr yn gyfan.”\nMeddai Stephanie Lloyd, Llywydd UCM Cymru: “Rydym yn hapus gyda’r canlyniadau. Mae’n bwysig iawn i ni fod myfyrwyr yn fodlon â’u cyfnod yn y brifysgol. Fodd bynnag, ni allwn fod yn or-hyderus yng Nghymru. Mae’n rhaid i ni barhau i edrych yn ofalus ar wir ystyr profiad myfyrwyr, a’i wella ar gyfer pob myfyriwr.”\nDywedodd Katherine Bluck, a raddiodd yn 2013 gyda gradd 2:1 BA (Anrh) mewn Ffrangeg ac Eidaleg o Brifysgol Abertawe: “Ni fyddwn wedi dewis gwneud fy ngradd yn unrhyw le arall! Roedd pawb yn Abertawe’n gyfeillgar iawn, ac roeddwn i’n teimlo’n gartrefol iawn yno ar unwaith. Roedd darlithwyr y Brifysgol yn groesawgar ac yn barod iawn eu cymorth. Roedd y dosbarthiadau wedi’u strwythuro’n ddigon da fel nad oeddech chi’n teimlo ar goll yng nghanol pawb, ac y gallech gael cymorth un i un pe bai ei angen arnoch. Roedd y flwyddyn dramor wedi fy helpu i feithrin hyder, diolch i’r cysylltiadau gwych a oedd gan y Brifysgol gyda’r gwledydd eraill.” Bydd data’r ACF ar gael ar Unistats.com ar 19 Medi . Mae Unistats yn helpu myfyrwyr sy’n ymchwilio i addysg uwch gymharu gwybodaeth am bynciau a sefydliadau gwahanol.\nData cymharol ar gyfer pob categori a gwmpesir gan yr arolwg (data AU ac AB wedi eu cyfuno)\n1-4 Yr addysgu ar fy nghwrs 86 85 86 85\n5-9 Asesu ac adborth 70 68 72 70\n10-12 Cymorth academaidd 79 79 80 80\n13-15 Trefniadau a rheoli 77 76 78 76\n16-18 Adnoddau dysgu 82 80 84 81\n19-21 Datblygiad personol 81 81 82 81\n22 Boddhad cyffredinol 85 84 85 84\n24 Undeb y Myfyrwyr 66 69 67 70\n25-30 Lleoliadau ymarferol gyda’r GIG 85 89 86 90


Dim ond pythefnos sydd wedi mynd heibio ers i ni fynd ati o ddifrif i ddechrau ein prosesau rheoli mewn argyfwng, er ei bod yn teimlo fel cyfnod llawer hwy. Rydym wedi cyflawni llawer iawn yn ystod y cyfnod hwn oherwydd gwaith caled ac ymrwymiad cydweithwyr ar draws y Brifysgol, yn ogystal â doethineb a chydweithrediad ein myfyrwyr. Mae pawb yn gwneud eu gorau i barhau i addysgu myfyrwyr Caerdydd a chynnal ymchwil lle bo hynny’n bosibl (sy’n amrywio’n aruthrol ar draws yr holl ddisgyblaethau). Fel y gwyddom oll, gallai’r cyfyngiadau sydd ar waith bara misoedd, ac ychydig iawn o reolaeth sydd gennym drostynt, os o gwbl. Felly, mae’n anochel y byddwn dros amser yn symud o fod yn rheoli argyfwng i fath o fusnes fel arfer, hyd yn oed os bydd hyn o dan yr amodau presennol lle mae’r rhan fwyaf o bethau ar gau, neu sefyllfa debyg iddi.\nO ganlyniad, mae angen i ni edrych ar i ba raddau y gallwn barhau â’r holl weithgareddau rydym yn eu cynnal fel arfer, a llunio rhan o’n strategaeth fel prifysgol ar sail hynny. Addysg, ymchwil, arloesedd, rhyngwladol a chenhadaeth ddinesig yw’r pum prif faes yr ydym yn canolbwyntio arnynt. Hoffwn drafod yr olaf o’r rhain heddiw.\nYn amlwg, yn yr un modd â’n holl weithgareddau arferol, ni allwn barhau â’n cenhadaeth ddinesig fel yr oeddem wedi’i fwriadu. Er enghraifft, bydd rhaid oedi ein gwaith gyda’r holl ysgolion yng Nghymru nes byddant ar agor eto. Fodd bynnag, yn union fel y mae cydweithwyr wedi mynd i’r afael â her y coronafeirws mewn ffyrdd mor arbennig, gallwn ddangos ymrwymiad parhaus Prifysgol Caerdydd i’n cenhadaeth ddinesig, hyd yn oed os bydd hynny mewn modd sydd wedi’i addasu’n gwbl briodol yn yr amgylchiadau presennol.\nYn anad dim, rydym wedi gweld ymateb ein cydweithwyr clinigol yn yr Ysgolion Meddygaeth, Gofal Iechyd, y Gwyddorau a Deintyddiaeth. Mae gan bob un ohonom reswm dros fod yn ddiolchgar iddynt am eu gwaith yn helpu’r wlad i ymdopi â’r argyfwng. Maent yn gwneud hynny drwy weithio gyda chleifion yn uniongyrchol neu gefnogi mewn ystod o ffyrdd eraill gan gynnwys drwy gynnig hyfforddiant a chyrsiau gloywi’r sgiliau hynny sydd eu hangen ar y rheng flaen er mwyn defnyddio pethau fel peiriannau anadlu, offer diagnostig a Chyfarpar Diogelu Personol (PPE). Rydym wedi bod yn cynnig ein cyflenwadau PPE ni hefyd oherwydd gwyddwn cymaint o broblem yw hyn ar hyn o bryd a pha mor hanfodol yw’r rhain er mwyn diogelu staff y GIG sy’n trin cleifion â COVID-19.\nRydym hefyd yn gweithio’n galed iawn yn cyflymu’r broses o alluogi myfyrwyr meddygaeth blwyddyn olaf a chyrsiau eraill sy’n ymwneud â meysydd iechyd i gofrestru cyn gynted â phosibl. Rydym hefyd yn gobeithio rhoi’r cyfle i fyfyrwyr blynyddoedd iau wirfoddoli yn y GIG. Bydd myfyrwyr o bob disgyblaeth yn cael cyfleoedd eraill i wirfoddoli os ydynt yn dymuno gwneud hynny.\nAr ben hynny, rydym yn cydlynu ymateb i alwad gan Lywodraeth Cymru yn gwahodd cwmnïau ac ymchwilwyr i gysylltu sydd ag arbenigedd, gallu a chyfleusterau a all gefnogi’r gwaith o weithgynhyrchu peiriannau anadlu, ac o bosibl dyfeisiau meddygol eraill sy’n debygol o fod â galw mawr amdanynt dros y misoedd nesaf.\nMewn ymateb i’r galw gan y GIG, rydym eisoes wedi sicrhau bod nifer o’n hadeiladau, labordai a neuaddau preswyl ar gael os oes angen. Mae rhannau o Adeilad Cochrane yn cael eu newid i fod yn gyfleuster hyfforddiant ar gyfer staff y GIG, ac mae Bwrdd Iechyd Caerdydd a’r Fro yn defnyddio llawr gwaelod ein Ysbyty Deintyddol i gynyddu’r adnoddau sydd ar gael ar gyfer ymateb i achosion brys. Gallem fod mewn sefyllfa i gynnig cymorth TG hefyd.\nAr ben hynny, gallwn chwarae ein rhan yn yr ymdrech ymchwil enfawr fydd ei angen i fynd i’r afael â’r her ddigynsail hon. Mae cydweithwyr o Ysgol y Biowyddorau yn chwarae rôl flaenllaw wrth fapio lledaeniad y Coronafeirws yn rhan o brosiect £20m a gyhoeddwyd gan brif gynghorydd gwyddonol y DU. Bydd hwn yn creu’r unig ganolfan dilyniannu COVID-19 yng Nghymru fydd yn cynnwys tîm o wyddonwyr o Brifysgol Caerdydd ac Iechyd Cyhoeddus Cymru. Drwy ddadansoddi genomau COVID-19 gan gleifion o Gymru, bydd y tîm yn gallu olrhain esblygiad y feirws yng Nghymru a rhoi gwybodaeth ddefnyddiol i lywio’r ymateb gan iechyd y cyhoedd yma a ledled y DU. Mae ein Canolfan Treialon Ymchwil mewn trafodaethau am ddatblygu treialon o driniaethau i gefnogi gofal sylfaenol er mwyn atal COVID-19 ysgafn rhag dod yn fwy difrifol, ac mewn gofal eilaidd i drin cleifion COVID-19 sydd mewn cyflwr difrifol. Yn olaf, drwy weithio gyda Phrifysgol Metropolitan Caerdydd, mae Dr Emma Thomas-Jones o’r Ysgol Meddygaeth yn helpu i lansio un o’r prosiectau ymchwil cyntaf i geisio mesur agweddau’r cyhoedd yn y DU tuag at y coronafeirws a’u hymatebion i’r pandemig. Mae’r ymchwilwyr yn gobeithio y bydd hyd at 10,000 o bobl yn cymryd rhan, a bydd y rhai sy’n trefnu ymateb y rheng flaen yn cael mynediad cynnar at yr adroddiadau er mwyn eu helpu i lywio’r camau maent yn eu cymryd.\nEfallai y cofiwch imi alw am wirfoddolwyr yr wythnos ddiwethaf i gysylltu a chefnogi ein myfyrwyr sydd heb unrhyw ddewis ar wahân i aros yn llety’r myfyrwyr drwy ymneilltuo gan nad ydynt yn cael teithio, neu am nad oes ganddynt unman arall i fynd iddo. Rwyf yn ddiolchgar iawn i’r 120+ o staff sydd wedi gwirfoddoli gan olygu ein bod yn gallu lansio’r prosiect hwn a rhoi gwybod i fyfyrwyr ein bod yma i’w cefnogi. Rwyf hefyd yn gwybod bod llawer o staff a myfyrwyr yn cefnogi cydweithwyr, ffrindiau, teulu ar gymuned ehangach yn eu ffyrdd eu hunain wrth i ni addasu i’r ffordd newydd hon o weithio a byw ein bywydau.\nYn olaf, mae mwy i fywyd dynol na chamau ymarferol, er mor angenrheidiol a phwysig yw’r rhain yn yr argyfwng iechyd presennol. Mae llawer o bobl yn meddwl am sut y gallwn ehangu ein gorwelion yn ddiwylliannol ac yn ddeallusol er gwaethaf y cyfyngiadau a wynebwn. Er enghraifft, roedd yn wych gweld yr ymateb cadarnhaol a gafwyd i’r rhaglen ‘The Hidden History of the Mantelpiece’ ar Radio 4 a gafodd ei hysgrifennu a’i chyflwyno gan Dr Rachel Hurley o Ysgol y Gwyddorau Cymdeithasol. Rwyf yn argymell y rhaglen yn fawr, os hoffech wrando.\nA dywedodd yr Athro Ken Hamilton (Pennaeth yr Ysgol Cerddoriaeth) wrtha i, gan nad yw Cerddorfa Symffoni Prifysgol Caerdydd yn cael perfformio ar hyn o bryd, bydd recordiad o’u premiere byd-eang o Symffoni Rhif 1 Michael Csányi-Wills ar gael am 24 awr am 19:30 ar 27 Mawrth 2020 drwy’r ddolen ganlynol.\nBydd hyn yn lle’r cyngerdd sydd fel arfer yn cael ei chynnal ar ddiwedd y semester. Os ydych yn darllen hwn ar ôl i’r recordiad gael ei chwarae, bydd ar gael ar CD maes o law.


Diddily Dee Dot's Dreamland for Children Everywhere : Ffordd Llyfr\n"If you don't alter your ways of living you'll die soon; but if you behave better and become a better man you'll find it will be to your benefit," and they all disappeared as quickly as they had come.\nRhyw fachan disymwth yw Dai.\nMi ddywedodd rhyw fore, "Good-bye,"\nWrth ei wraig fach a'i blant,\nA mi baglodd hi bant.\nMae e'n byw erbyn hyn yn Shanghâi!\n"Na, na, Mrs Jones, rych chi'n rong.\nNid "Good-bye" ddwedodd e, ond "So-long",\nAc enw y lle,\n(Tai fater, yntê),\nA dywedyd yn iawnm yw Hong-Kong !".\n'Roedd bachgen yn Rhos-llannerch-rugog\nYn gwthio drwy'r clawdd mewn lle brigog.\nGwaeth ormod o frys,\nA gadawodd ei grys\nYn rhecsyn ar ben weier bigog.\nYmson Y Chwennen.\nEbe'r chwannen, "Mae eto yn nosi.\nCryn dipyn o boen 'rwy'n achosi.\nFy nhynged o hyd,\nTra fyddwy'n y byd\nYw peri dynoliaeth i gosi".\nHen groten fach annwyl yw Bessie !\nA wyddoch chwi, fechgyn, be' wnes i ?\nEs â hi lan, ar fy ngair,\nAr y swings yn y ffair,\nA swinges hi lan - yps-y-desi !\nEdrych yn nes adref\nOs mai tywyll yw gwyr Honolulu,\nOs mai du ydyw'r Kaffir a'r Swlw,\nMae 'na ddynion mor ddu\nTan ddaear, 'lwch chi,\nYm Merthyr new Ynysybwl, w.\nDiolwch yn Fawr\nCosyn Melyn Bach yn Mynd i Nôl Burum i Mam\nLittle Yellow Rose is going back to Mother Yeast\nGan, Gwilym Roberts\nCosyn Melyn Bach yn mynd ar daith go bell i nôl burum i mam, ac mi ddoth ar draws dyn yn torri [gwair]. [Yna ar draws dyn yn torri clawdd.]\n'Ble rwyt ti'n mynd, Cosyn Melyn Bach?' medde'r dyn oedd yn torri clawdd.\n'I nôl burum i mam', medde fo.\nA dyma'r hen ddyn 'ma'n trio hitio Cosyn Melyn Bach efo cryman.\n'Wel, dwi 'di dod heibio dyn yn torri gwair, ac mi â'i heibio chitha, os galla'i', medde Cosyn Melyn Bach. A dyma fo jymp yn 'i flaen . A mi ath am bwl wedyn a dod ar draws dyn yn torri mawn. A dyma hwnnw'n gofyn:\n'Lle rwyt ti'n mynd, Cosyn Melyn Bach?'\n'I nôl burum i mam', medde fo, 'dwi wedi dwad heibio dyn yn torri gwair, heibio dyn yn torri clawdd, ac mi â'i heibio chitha, os galla'i', medde fo, felna. A dyma'r hen ddyn 'ma'n ceisio hitio Cosyn Melyn Bach hefo coes huarn torri mawn.\nA mi ath yn 'i flaen wedyn, ac odd hi'n dechre twyllu erbyn hyn. A dyma Cosyn Melyn Bach yn dwad i ryw hen goed mawr, ac yn 'i flaen ath o, a dyma ryw hen lew mawr yn dod i'w gwfwr o yn y coed 'ma. Dyma'r hen lew yn gofyn i Cosyn Melyn Bach:\n'I nôl burum i mam', medde fo, felna.\n'Tyrd ar fy nghefn i', medde'r hen lew 'ma wrth Cosyn Melyn Bach.\n'Na, na, wir', medyde Cosyn Melyn Bach, 'mae gen i ormod o'ch ofn chi', medde fo, felna.\n'Wel, tyrd ar fy ngwar i, 'te', medde'r hen lew 'ma wrth Cosyn Melyn Bach.\n'Na, na, wir', medde Cosyn Melyn Bach, 'mae gen i ormod o'ch ofn chi', medde fo, felna.\n'Wel, tyrd ar fy mhen i, 'te', medde fo wrth Cosyn Melyn Bach.\n'Na, na, wir, mae'ch ofn chi arna i', medde fo, felna.\n'Wel, tyrd ar fy nhrwn i, 'te', medde'r hen lew 'ma wrth Cosyn Melyn Bach. A Cosyn Melyn Bach wedi mynd rwan odd o'n crynu fel deilen, ac ofn ofnadwy, a hithe'n dechre mynd yn nos. 'Tyrd ar fy nhrwyn i', medde'r hen lew 'ma.\n'Na, na, wir', medde Cosyn Melyn Bach, 'mae gen i ormod o'ch ofn chi', medda fo, felna.\nA dyma'r hen lew 'ma yn neidio amdano fo, ac 'AWCH!', medde fo , felna, a dyma fo'n llyncu Cosyn Melyn Bach. [Chwerthin]\nLLYFR DEL - NICE LITTLE BOOK\nWELL WE ARE IN WALES, SO I AM GOING TO ADD A LO VELY PLAYLIST OF TABALUGA,\nWHO WAS THE LAST DRAGON ON EARTH,\nAND WHO LIVED IN\nTHE KINGDOM OF GREENLAND\nWith the neighbouring Land of Ice on one side, and the Terrifying Land of Desert's on the other, little Tabaluga and his friends have plenty of work to do. There are three small playlists, each one with parts, 1 II and III, each one about 8-10 mins each, or roughly 35mins each complete story. They can be found on the wonderful You Tube, and if you type in tabaluga, seligor you can embed the link there or straight from the open website. Please don't remove or add to the video list as I have an Only Children very strict site policy.\nThankyou so much, Seligor's Castle and Diddily-dee-dot's dream-land. XXX\nOwen Morgan Edwards (26 December 1858 – 15 May 1920)\nMynd I Bysgota A Dod Adre\n"Helo! holl blant y wlad, diwch yma i'm gweled i\nYn mynd i ddal y pysgod sy'n nofio yn y lli;\nMae'r enwar ar fy ysgwydd, a'r llinyn wrthi'n siwr,\nA dwr o fewn y llestr hwn, ac abwyd yn y dwr.\nMae gennyf fwyd ddigonedd o fewn y bwndel hwn,\nWaith treuliaf wrth yr afon y dydd i gyd yn grwn;\nEr cymaint ydyw'r Hafren, er amled ei physg hi,\nHeno os bydd un ar ol mae'n rhyfedd iawn gen i.\n"Dof heibio wrth fynd adre a'm pysgod yn fy llaw\nOs medraf gario'r oll a ddaliaf yn yr afon draw;\nA byddwch chwithau'n dwedyd wrth weld fy nghawell llawn,-\n'Wel, dyma wr bonheddig sydd yn bysgotwr iawn !"\nAr derfyn y dydd hwnnw eis heibio bwthyn hen,\nAe i'r hen wr ar ben y drws gofynnais gyda gwen, -\n"Fy ewythr Edward William, a welsoch chwi fonedd -\nYn mynd adre oddiwrth yr afon, a'i gawell pysgod yn\n"Hm !" meddai'r henwr sychlyd, "me welais yn fy nydd,\nDo, lawer golwg ddigri, a llawer golwg brudd:\nOnd pasiodd creadur heibio ryw hanner awr yn ol\nWnaeth i mi chwerthin, fachgen, nes tybiet 'mod i'n ffol.\nRoedd bachgen Wil y teiliwr, un balch a drwg yw'r cna',\nYn mynd adre o bysgota. A be gwelset ti o ? Ha ! Ha ! Ha !\nWrth edrych ar ei gyflwr, tybiaset ti yn siwr\nFod y pysgod wedi ei ddai o, a'i dynnu o hyd y dwr."\nOwen Morgan Edwards (26 December 1858 – 15 May 1920) was a Welsh historian, educationalist and writer. He was often known as O. M. Edwards. Owen Edwards was born in Llanuwchllyn near Bala, the eldest son of Owen and Beti Edwards. Just down the road I live as the deryn ddu flies\nMae teleffon yng Nghymru\nO wifren felen fain,\nUn pen y dderbyn straeon\nA'r llall i wrando 'rhain;\nWrth un mae bod direidus,\nO straeon digri'n llawn,\nWrth y llall mae bachgen boch-goch\nYn ddifyr ddifr iawn.\nChwi glywsoch tam y telegraff ac am y teleffon. Dau air Groeg ydyw'r ddau air; yn Gymraeg eu hystyr ydyw, - y pell-ysgrifennydd a'r pell-seinydd. Pe baech chwi yn unn pen i'r telegraff a chyfaill yn y pen arall, fil o filldiroedd i ffwrdd, gallech wneyd i'r telegraff ysgrifennu eich meddwl yn y pen draw gyda eich bod wedi ei ddweyed. Y mae'r teleffon yn beth rhyfeddach fyth; gallwch siarad yn un pen iddo, y bydd eich cyfaill yn clwywed eich llais yn y pen arall. Meddyliwch am blentyn yn medru clywed llais ei fam, tra mae'r môr mawr rhyngddo a hi.\nOnd nid esbonio'r telegraff a'r teleffon yw fy amcan yn awr, ond dweyd stori honno y mae llawer o straeon ereill, - rhai na fydd yn hawdd iawn i chwi eu coelio hwyrach. Ond rhaid i chwi gofio fod llawer iawn o bethau rhyfedd yn y byd yma.\nMi wn i am fachgen bach bochgoch tew. Un hoff iawn o chwaren oedd; ac yn swn plant y pentref i gyd, clywech ei swn ef yn uchaf. Mab i feistr y post oedd; Cadwaladr oedd ei enw iawn, ond Del y galwai pawb ef. Un llawn bywyd oedd Del; allan yn chware y byddai wrth ei fodd. Anodd iawn oedd ei gadw'n llonydd mewn na thy na chapel; chware, chware'r oedd Del o hyd . "Del ni ydyw'r gwaethaf yn y wlad," ebe ei fam, wrth dreio 'i gael i'r ty i fynd i'w wely, "un drwg iawn ydyw Del." Ond buase mam Del yn digio am byth wrthych pe coeliech hi. Gwrandewch arni'n siarad a'i bachgen wrth fynd ag ef i'r ty, - "Del bach ddrwg ei fam, 'does mo'i dlysach o yn y byd, na'r well o chwaith."\nRyw dro daeth newid mawr dros fuchedd Del. Ni chlywid ei lais ym mysg lleisiau'r plant ereill, ni chwareuai gyda hwynt, nid oedd na blodenyn ar y caeau na brithyll yn y nant nac aderyn yn y gwrych fedrai ddenu sylw Del fel o'r blaen. Ni chydiai mewn pel, ni cheisiai ennill botyman, ac nid oedd yn hidio mewn marblen, hyd yn nod mewn marblen wydr fawr iawn o liwiau. Doi i'r ysgol i'r dim at amser dechreu; ae wedi amser gollwrng, ai adref ar ei union, ac ni welid Del y prynhawn hwnnw mwy. Yr oedd yn iach a llon, ond ni ddoi i chware. " Un rhyfedd iawn," ebe'r fam, "ydyw Del bach ni."\nO'r diwedd gwelwyd pam yr oedd Del yn y ty o hyd. Yr oedd wedi digwydd, ryw ddiwrnod, roi pellen y teleffon wrth ei glust, a chlywodd yr ystori ryfeddaf glywodd erioed. A phob dydd ai Del i ystafell y teleffon, a rhoddai'r bellan wrth ei glust, a chlywai stori newydd. Ni wyddai o ble doi'r ystraeon, tybiai mai rhyw angel bach, neu un blant y Tylwyth Teg, oedd yn eu dweyd wrtho yn y pen arall. Ond cewch chwi farnu pan glywch hwy.\nMae Del yn gwenu'n hapus,\nFi ddwed y llygad llon\nFod stori felusfelus\nYn dod o'r bellen gron.\nWELWCH chwi Nain a'i llygad mor llon ?\nA fuasech chwi'n meddwl mai hen wraig yw hon ?\nPapur newydd, a spectol, a chader fawr wen, -\nNain ydyw honacw yn siwr, dyna ben.\nNa, sbiwch, nid ydyw y spectol yn syth,\nAc fe ddelir y papur i fyny'r tu chwith;\nEr eiste'n lle Nain yn y gader wen fawr, -\nDacw goesau rhy fyrion i gyrraedd y llawr.\nNid Nain ydyw hon,\nOnd Gwen fach ddireidus a'i dau lygad llon.


Luc 10 (BCN) - Bible Society\nLuc 10 BCND\n1Wedi hynny penododd yr Arglwydd ddeuddeg10:1 Yn ôl darlleniad arall, ddeg. Felly hefyd yn adn. 17. a thrigain arall, a'u hanfon allan o'i flaen, bob yn ddau, i bob tref a man yr oedd ef ei hun am fynd iddynt. 2Dywedodd wrthynt, “Y mae'r cynhaeaf yn fawr ond y gweithwyr yn brin; deisyfwch felly ar arglwydd y cynhaeaf i anfon gweithwyr i'w gynhaeaf. 3Ewch; dyma fi'n eich anfon allan fel ŵyn i blith bleiddiaid. 4Peidiwch â chario na phwrs na chod na sandalau, a pheidiwch â chyfarch neb ar y ffordd. 5Pa dŷ bynnag yr ewch i mewn iddo, dywedwch yn gyntaf, ‘Tangnefedd i'r teulu hwn.’ 6Os bydd yno rywun tangnefeddus, bydd eich tangnefedd yn gorffwys arno ef; onid e, bydd yn dychwelyd atoch chwi. 7Arhoswch yn y tŷ hwnnw, a bwyta ac yfed yr hyn a gewch ganddynt, oherwydd y mae'r gweithiwr yn haeddu ei gyflog. Peidiwch â symud o dŷ i dŷ. 8Ac i ba dref bynnag yr ewch, a chael derbyniad, bwytewch yr hyn a osodir o'ch blaen. 9Iachewch y cleifion yno, a dywedwch wrthynt, ‘Y mae teyrnas Dduw wedi dod yn agos atoch.’ 10Pa dref bynnag yr ewch iddi a chael eich gwrthod, ewch allan i'w strydoedd a dywedwch, 11‘Yn eich erbyn chwi, yr ydym yn sychu ymaith hyd yn oed y llwch o'ch tref a lynodd wrth ein traed. Eto gwybyddwch hyn: y mae teyrnas Dduw wedi dod yn agos.’ 12Rwy'n dweud wrthych y caiff Sodom ar y Dydd hwnnw lai i'w ddioddef na'r dref honno.\n13“Gwae di, Chorasin! Gwae di, Bethsaida! Oherwydd petai'r gwyrthiau a wnaethpwyd ynoch chwi wedi eu gwneud yn Tyrus a Sidon, buasent wedi edifarhau erstalwm, gan eistedd mewn sachliain a lludw. 14Eto, caiff Tyrus a Sidon lai i'w ddioddef yn y Farn na chwi. 15A thithau, Capernaum,\nByddi'n disgyn10:15 Yn ôl darlleniad arall, Fe'th ddymchwelir. hyd Hades.’\n16“Y mae'r sawl sy'n gwrando arnoch chwi yn gwrando arnaf fi, a'r sawl sy'n eich anwybyddu chwi yn f'anwybyddu i; ac y mae'r sawl sy'n f'anwybyddu i yn anwybyddu'r hwn a'm hanfonodd i.”\n17Dychwelodd y deuddeg a thrigain yn llawen, gan ddweud, “Arglwydd, y mae hyd yn oed y cythreuliaid yn ymddarostwng inni yn dy enw di.” 18Meddai wrthynt, “Yr oeddwn yn gweld Satan fel mellten yn syrthio o'r nef. 19Dyma fi wedi rhoi i chwi yr awdurdod i sathru ar seirff ac ysgorpionau, ac i drechu holl nerth y gelyn; ac ni'ch niweidir chwi gan ddim. 20Eto, peidiwch â llawenhau yn hyn, fod yr ysbrydion yn ymddarostwng i chwi; llawenhewch oherwydd fod eich enwau wedi eu hysgrifennu yn y nefoedd.”\nMth. 11:25–27; 13:16–17\n21Yr awr honno gorfoleddodd yn yr Ysbryd Glân, ac meddai, “Yr wyf yn dy foliannu di, O Dad, Arglwydd nef a daear, am iti guddio'r pethau hyn rhag y doethion a'r deallusion, a'u datguddio i rai bychain; ie, O Dad, oherwydd felly y rhyngodd dy fodd di. 22Traddodwyd i mi bob peth gan fy Nhad. Ni ŵyr neb pwy yw'r Mab ond y Tad, na phwy yw'r Tad ond y Mab a'r rhai hynny y mae'r Mab yn dewis ei ddatguddio iddynt.” 23Yna troes at ei ddisgyblion ac meddai wrthynt o'r neilltu, “Gwyn eu byd y llygaid sy'n gweld y pethau yr ydych chwi yn eu gweld. 24Oherwydd rwy'n dweud wrthych fod llawer o broffwydi a brenhinoedd wedi dymuno gweld y pethau yr ydych chwi yn eu gweld, ac nis gwelsant, a chlywed y pethau yr ydych chwi yn eu clywed, ac nis clywsant.”\n25Dyma un o athrawon y Gyfraith yn codi i roi prawf arno, gan ddweud, “Athro, beth a wnaf i etifeddu bywyd tragwyddol?” 26Meddai ef wrtho, “Beth sy'n ysgrifenedig yn y Gyfraith? Beth a ddarlleni di yno?” 27Atebodd yntau, “ ‘Câr yr Arglwydd dy Dduw â'th holl galon ac â'th holl enaid ac â'th holl nerth ac â'th holl feddwl, a châr dy gymydog fel ti dy hun.’ ” 28Meddai ef wrtho, “Atebaist yn gywir; gwna hynny, a byw fyddi.” 29Ond yr oedd ef am ei gyfiawnhau ei hun, ac meddai wrth Iesu, “A phwy yw fy nghymydog?” 30Atebodd Iesu, “Yr oedd rhyw ddyn yn mynd i lawr o Jerwsalem i Jericho, a syrthiodd i blith lladron. Wedi tynnu ei ddillad oddi amdano a'i guro, aethant ymaith, a'i adael yn hanner marw. 31Fel y digwyddodd, yr oedd offeiriad yn mynd i lawr ar hyd y ffordd honno; pan welodd ef, aeth heibio o'r ochr arall. 32Yr un modd daeth Lefiad hefyd at y man; gwelodd ef, ac aeth heibio o'r ochr arall. 33Ond daeth teithiwr o Samariad ato; pan welodd hwn ef, tosturiodd wrtho. 34Aeth ato a rhwymo ei glwyfau, gan arllwys olew a gwin arnynt; gosododd ef ar ei anifail ei hun, a'i arwain i lety, a gofalu amdano. 35Trannoeth tynnodd ddau ddarn arian10:35 Neu, ddau ddenarius. Gw. nodyn ar Mth. 18:28. allan a'u rhoi i'r gwesteiwr, gan ddweud, ‘Gofala amdano. Os byddi wedi gwario rhywbeth dros ben, fe dalaf fi yn ôl iti pan ddychwelaf.’ 36P'run o'r tri hyn, dybi di, fu'n gymydog i'r dyn a syrthiodd i blith lladron?” 37Meddai ef, “Yr un a gymerodd drugaredd arno.” Ac meddai Iesu wrtho, “Dos, a gwna dithau yr un modd.”\n38Pan oeddent ar daith, aeth Iesu i mewn i bentref, a chroesawyd ef i'w chartref gan wraig o'r enw Martha. 39Yr oedd ganddi hi chwaer a elwid Mair; eisteddodd hi wrth draed yr Arglwydd a gwrando ar ei air. 40Ond yr oedd Martha mewn dryswch oherwydd yr holl waith gweini, a daeth ato a dweud, “Arglwydd, a wyt ti heb hidio dim fod fy chwaer wedi fy ngadael i weini ar fy mhen fy hun? Dywed wrthi, felly, am fy nghynorthwyo.” 41Atebodd yr Arglwydd hi, “Martha, Martha, yr wyt yn pryderu ac yn trafferthu am lawer o bethau, 42ond un peth sy'n angenrheidiol. Y mae Mair wedi dewis y rhan orau, ac nis dygir oddi arni.”


Cawr y Caws yng Ngŵyl Fwyd y Fenni – Golwg360\nCawr y Caws yng Ngŵyl Fwyd y Fenni\n13 Medi 2011 am 11:34 Diweddarwyd 16 Medi 2011 am 09:35\nCaws Golden Cenarth\nMae’r Ŵyl Fwyd yn dychwelyd i’r Fenni y penwythnos yma, 17 a 18 Medi, i hyrwyddo a dathlu amryw o fwydydd traddodiadol ac egsotig.\nRhwng 11 a 12 fore Sadwrn fe fydd y gwneuthurwr caws adnabyddus Carwyn Adams o gwmni Caws Cenarth, yn cynnal sesiwn diwtora a blasu caws – y tro cyntaf erioed i sesiwn gael ei chynnal drwy gyfrwng y Gymraeg yng Ngŵyl y Fenni. Fe fydd Carwyn yn egluro’r broses o greu cawsiau newydd ac unigryw ac yn cyflwyno’r ystod o gawsiau sy’n cael eu gwneud yng Nghaws Cenarth, gan gynnwys Golden Cenarth, Prif Bencampwr Gwobrau Caws Prydain llynedd.\nMewn cydweithrediad â Gŵyl Fwyd y Fenni, mae Golwg360.com yn gallu cynnig 10 pâr o docynnau i’r sesiwn diwtora a blasu caws, yn rhad ac am ddim**. (Gwerth y tocynnau yn £8 yr un.)\nOs oes gennych ddiddordeb mewn derbyn tocyn am ddim i’r sesiwn diwtora a blasu caws yna anfonwch e-bost at cystadleuaeth@golwg.com gan nodi eich enw a manylion cyswllt, erbyn 4pm Dydd Gwener 16eg o Fedi.\n**Noder nid yw’r tocyn i’r sesiwn diwtora blasu caws yn cynnwys mynediad i’r Ŵyl Fwyd ei hun. Mynediad i’r ŵyl yn £8 dydd Sadwrn a £6.50 dydd Sul.\nGŵyl Fwyd Aberaeron yn 20 oed\nGwobrau i gynnyrch organig\nYmgyrchwyr marchnad Y Fenni yn cwrdd heno\nCaws Cymru’n cydio tua Llundain\nYmgyrchwyr yn cwestiynu codi tai i ‘weithwyr Wylfa B sydd ddim yn digwydd’


Mae angen i chi wybod am Glanedydd Meddygol gan y gwneuthurwr Glanedydd Meddygol, cyflenwr, cyfanwerthwr, dosbarthwr a ffactor\nTEX YEAR INDUSTRIES INC. yn arbenigo mewn Cyflenwr ac Allforiwr Glanedydd Meddygol, gyda ffatri gynghrair yn Ffrainc. yn cynhyrchu pob math o'r cynhyrchion hyn yn bennaf. Ar ben hynny, gallwn ddarparu cynhyrchu contract i chi neu eich helpu chi i ddatblygu a dylunio cynhyrchion newydd yn unol â'ch gofynion. Nawr, mae ein cynnyrch yn cael ei werthu'n dda yn y byd; mae cwsmeriaid yn fodlon iawn â'n cynnyrch.\nâ phris cystadleuol o ansawdd uchel, mae gan ein cwmni wasanaeth prydlon a gwasanaeth effeithlon. Ar ôl i chi gychwyn busnes gyda ni, ni fyddwch byth yn cael eich siomi gyda'n gwasanaeth a'n cefnogaeth wych.\nDV-52 Glanedydd offeryn meddygol effeithlon\nDV-Mae glanedydd yn 52/diheintydd,a fwriadwyd ar gyfer y cyn-diheintio dyfeisiau meddygol.\nEffeithiolrwydd profedig ar biofilm Pseudomonas aeruginosa\nClorid-llunio am ddim\nGwarantir uniondeb offeryn am 72 awr o amser socian\nyn erbyn firysau wedi'u gorchuddio(Coronafirws hefyd)\nGellir ei ddefnyddio fel tanc ultrasonic\nGwanhau darbodus iawn yn 0.5%:1L=200L o ddatrysiad gweithredol\n999999999 http://schema.org/InStock USD 2020-12-31 https://www.sterilizationautoclaves.com/cy/medical-instrument-disinfectant.html\nI ddod o hyd i'r Glanedydd Meddygol gorau a'i siopa, mae angen i chi wybod am ansawdd uchaf gwneuthurwr Glanedydd Meddygol, cyflenwr, cyfanwerthwr, dosbarthwr, OEM ac ODM o ffatri yn Taiwan


Defnyddio'r gwyddorau cymdeithas i fynd i'r afael â thlodi | Newyddion a Digwyddiadau | Prifysgol Bangor\nDefnyddio'r gwyddorau cymdeithas i fynd i'r afael â thlodi\nDaeth myfyrwyr chweched dosbarth o Ysgol David Hughes, Ysgol Tryfan ac Ysgol Friars i gynhadledd undydd ym Mhrifysgol Bangor ar 7 Tachwedd i drafod y Gwyddorau Cymdeithas a syniadau ar gyfer eu haseiniadau ar gyfer Bagloriaeth Cymru. Ms Louise Prendergast, myfyrwraig PhD, yn rhoi ei chyflwyniad\nRoedd y gynhadledd undydd hon yn rhan o wythnos yr Ŵyl Gwyddorau Cymdeithas ac yn un o nifer fawr o weithgareddau a gafodd eu cynnal ledled y Deyrnas Unedig.\nTeitl y gynhadledd oedd 'Defnyddio Gwyddorau Cymdeithas i Fynd i'r Afael â Thlodi'. Diben y gynhadledd oedd helpu'r myfyrwyr i gyflawni rhywfaint o ofynion cymhwyster Bagloriaeth Cymru, gan gynnwys yr Her Dinasyddiaeth Fyd-eang. Rhoddodd staff a myfyrwyr PhD o'r Ysgol Gwyddorau Cymdeithas gyflwyniadau ar bynciau amrywiol, gan gynnwys tlodi yng Nghymru a thlodi ledled y byd; tlodi bwyd yng ngogledd Cymru; yr anghydraddoldebau sy'n wynebu Sipsiwn a theithwyr; tlodi a throsedd; beichiogrwydd ymysg pobl ifanc yn eu harddegau a thlodi; a thlodi a diffyg nawdd cymdeithasol.\nYn y prynhawn cafwyd adborth gan fyfyrwyr o Ysgol David Hughes ynglŷn â Chynhadledd Tlodi y buont ynddi yn y Senedd yng Nghaerdydd yn ddiweddar. Cynhaliwyd gweithdy yn y prynhawn yn archwilio i gwestiynau a meysydd diddordeb mewn rhagor o fanylder. Darparwyd cinio gan Gaffi Cyfrannu i Rannu, Bethesda.\nDywedodd Mrs Delyth Williams, Cydlynydd Bagloriaeth Cymru Ysgol David Hughes: 'Fe gafodd y myfyrwyr ddiwrnod buddiol iawn - mae sawl un ohonyn nhw wedi defnyddio eu diwrnod i weithio ar eu prosiectau unigol ac mae rhai wedi sôn am y diwrnod yn eu datganiadau personol!'\nDywedodd Dr Hefin Gwilym, trefnydd y gynhadledd: 'Mi gafwyd cynhadledd lwyddiannus iawn oherwydd diddordeb a brwdfrydedd y myfyrwyr a chyfraniad staff a myfyrwyr PhD yr Ysgol Gwyddorau Cymdeithas'.


Os byddwch yn marw cyn ymddeol, bydd y buddion canlynol yn daladwy:\nTelir pensiwn y goroeswr i’ch priod, eich partner sifil cofrestredig, neu eich partner cyd-fyw cymwys (mae amodau cymhwyso penodol yn berthnasol) drwy gydol ei oes.\nEr mwyn talu pensiwn y goroeswr i’ch Partner Cyd-fyw cymwys, mae’n rhaid i’r holl amodau canlynol fod yn berthnasol am gyfnod di-dor o ddwy flynedd o leiaf cyn eich marwolaeth:\nnid oedd y naill ohonoch chi wedi bod yn byw gyda rhywun arall fel gŵr a gwraig, nac fel partneriaid sifil\nmae eich partner yn dibynnu arnoch yn ariannol neu rydych chi’ch dau yn ddibynnol ar eich gilydd yn ariannol.\nPensiwn i Blant\nOs byddwch yn marw ar ôl ichi ymddeol, gan adael un plentyn cymwys neu fwy, byddai ganddo’r hawl i bensiwn plant, a fydd yn daladwy o’r diwrnod ar ôl ichi farw.\nByddai’r pensiwn yn cael ei dalu i’r rhiant sy’n goroesi neu i’r gwarcheidwad cyfreithiol nes y bydd yn 18 oed o leiaf. Gall y plant cymwys fod yn gyfreithlon, yn anghyfreithlon neu wedi eu mabwysiadu, neu unrhyw blentyn sydd wedi’i dderbyn yn aelod o’r teulu, ac a oedd yn dibynnu ar yr aelod pan fu farw.\nOs oes gan y plentyn cymwys anabledd corfforol neu feddyliol ers yr adeg cyn iddo fod yn 18, bydd y pensiwn plentyn yn cael ei dalu nes y bydd yr anabledd yn bresennol.\nGellir talu pensiynau i blant sy’n hŷn na 18 oed, hyd at 23 oed fan bellaf, ar yr amod eu bod mewn addysg amser llawn parhaus, neu’n cyflawni cwrs hyfforddiant cymeradwy am o leiaf 2 flynedd.\nGweler sut y cyfrifir pensiynau’r plentyn\nSwm Crynswth Grant Marwolaeth\nOs gwnaethoch adael ar neu ar ôl 1 Ebrill 2008, gall Swm Crynswth Grant Marwolaeth fod yn daladwy pan fyddwch yn marw. Fodd bynnag, i fod yn gymwys, mae angen ichi fod o dan 75 oed ar ddyddiad y farwolaeth.\nGwarentir eich taliadau pensiwn am 10 mlynedd – sy’n golygu os byddwch yn marw o fewn 10 mlynedd o ddyddiad eich ymddeoliad, bydd y swm taladwy yn 10 gwaith eich pensiwn blynyddol, gan ddidynnu unrhyw bensiwn a gafodd ei dalu eisoes.\nEr enghraifft, os yw eich pensiwn yn £10,000 y flwyddyn ac rydych wedi ymddeol ers 2 flynedd a 6 mis, y Swm Crynswth Grant Marwolaeth taladwy fydd:\n£10,000 X 10 = £100,000 – gan ddidynnu taliadau gwerth 2 flynedd a 6 mis £25,000 = £75,000 taliad terfynol\nFodd bynnag, os ydych chi wedi bod yn derbyn eich pensiwn ers 10 mlynedd neu fwy, ni fydd Swm Crynswth Grant marwolaeth yn daladwy pan fyddwch yn marw.\nOs gwnaethoch adael ar neu cyn 31 Mawrth 2008, y Grant Marwolaeth taladwy os byddwch yn marw fydd 5 gwaith gwerth eich pensiwn blynyddol, gan ddidynnu unrhyw bensiwn sydd eisoes wedi’i dalu.\nFelly, os ydych chi’n derbyn eich pensiwn ers 5 mlynedd neu fwy, ni fydd Swm Crynswth Grant Marwolaeth yn daladwy pan fyddwch yn marw.\nOs gwnaethoch adael y CPLlL cyn 1 Ebrill 1998, mae cyfrifiad y grant marwolaeth yn dibynnu ar ba un ai a ydych chi wedi bod yn gweithio am fwy neu lai na 10 mlynedd sy’n cyfrif tuag at eich buddion pensiwn. Mae’r cyfrifiad yn un cymhleth a gallwch ofyn i weinyddwr eich cronfa pensiwn roi amcangyfrif o’r swm a all fod yn daladwy, os yw hyn yn berthnasol.\nOs ydych yn tynnu pensiwn ac rydych yn aelod presennol o GPLlL wrth ichi farw, y grant marwolaeth taladwy yw’r un uwch allan o:\nY swm a gyfrifir uchod, neu\ndeirgwaith eich tâl pensiwn tybiedig yn eich cyflogaeth gyfredol\nGallwch enwebu unrhyw berson, sefydliad neu elusen i gael taliad grant marwolaeth, a gall yr arian gael eu dosbarthu ym mha bynnag ffyrdd yr ydych yn eu dymuno. I enwebu rhywun, llenwch Ffurflen Enwebu Grant Marwolaeth (PDF) .\nOs na enwebir neb, gwneir taliad grant marwolaeth fel arfer i’ch Ystâd neu i’ch Cynrychiolydd Personol.\nMae gan Gronfa Pensiwn Caerdydd a Bro Morgannwg ddisgresiwn absoliwt i bwy caiff y Grant Marwolaeth ei dalu.\nCofiwch gadw gwybodaeth eich ffurflen enwebu grant marwolaeth yn gyfredol, bob amser. Os dymunwch newid eich enwebiad blaenorol, bydd angen ichi gwblhau Ffurflen Enwebi Grant Marwolaeth (PDF) arall.


Logo y Brifysgol :\tYr Adran Marchnata a Denu Myfyrwyr ,\tPrifysgol Aberystwyth\nMae ein brand o ran graffeg yn creu llwyfan ar gyfer ein brand fel sefydliad.\nMae logo'r Brifysgol yn cynnwys y darian o arfbais seremonïol y Brifysgol a'r testun 'Prifysgol Aberystwyth University'.\nMae ein brand yn cwmpasu pob agwedd ar Brifysgol Aberystwyth. Dylid defnyddio'r logo bob tro y mae angen dehongliad mewn graffeg o'r teitl 'Prifysgol Aberystwyth'. Dim ond ar gyfer busnes swyddogol y dylid defnyddio'r logo, yn unol â'r hyn a ddiffinnir yn Siarter ac Ystatudau'r Brifysgol. Os yw unigolion yn ansicr ynghylch a yw'n briodol defnyddio'r logo ai peidio, dylent ymgynghori â'r Tîm Cyhoeddiadau Digidol a Phrint ar pubstaff@aber.ac.uk.\nMae'r logo ar gael ar ffurf ffeiliau digidol (JPEG, PNG, EPS etc.) a rhaid ei atgynhyrchu o'r rheini, ac nid o ddeunydd wedi'i lungopïo neu ddeunydd sydd eisoes wedi'i argraffu. Ni chaniateir ychwaith ei ailddylunio mewn unrhyw fodd. Mae'r logo wedi'i gofrestru ar gyfer ei ddiogelu o safbwynt masnach yn y DU ac yn rhyngwladol ac mae wedi'i gofrestru fel nod masnach swyddogol.\nLogos gwyn a glas tywyll i'w defnyddio ar gefndiroedd lliw. Er mwyn creu'r cyferbyniad mwyaf posibl, mae angen logo gwyn ar gefndiroedd tywyll a logo glas tywyll ar gefndiroedd golau.\nBydd gwerthoedd tonyddol megis y gwyn a'r llwyd yn defnyddio'r logos du a gwyn gyda tharianau lliw llawn. Defnyddir y rhain yn bennaf ar ddogfennau a deunyddiau ysgrifennu. Mae'r cyfryngau cymdeithasol yn eithriad ar gyfer logo lliw y darian gan fod hwn yn gyfle da inni ddefnyddio lliw(iau)'r brand e.e. lluniau proffil.\nLawrlwythwch logo'r Brifysgol\nLogo y Brifysgol EPS (ZIP) (ZIP)\nLogo y Brifysgol JPEG (ZIP) (ZIP)\nLogo y Brifysgol PNG (ZIP) (ZIP)\nMae'n hanfodol bod lliw a graddfa yn cael eu defnyddio'n gyson ym mhob man lle defnyddir y logo.\nNi ddylai unrhyw elfen amharu â'r agwedd hon.\nGallwch ddefnyddio delweddau y tu ôl i'r logo ond rhaid iddynt beidio ag ymyrryd â'i eglurdeb. Caniateir newid graddfa'r logo er mwyn cynyddu neu leihau'r maint, ond dim ond hyd at isafswm lled o 30mm neu 160 picsel y caniateir ei leihau. Ni chaniateir newid y logo mewn modd a fyddai'n achosi ei lurgunio.\nNi ddylai logo'r Brifysgol fyth ymddangos islaw ei isafswm maint, sef 25mm o led mewn deunydd printiedig neu 160 picsel ar gyfer y we / yn ddigidol. Os bydd yn llai na'r maint hwn, ni fydd modd darllen y testun.\nY Darian yn Unig\nDan amgylchiadau arbennig mae’n dderbyniol defnyddio'r darian yn unig, ond rhaid cael cymeradwyaeth y Tîm Cyhoeddiadau Digidol a Phrint yn gyntaf. Mae eiconau proffil ar y cyfryngau cymdeithasol yn enghraifft o hyn.\nCyfyngiadau o ran y Logo\nRhaid defnyddio'r logo ar ei ffurf wreiddiol bob amser, ac ni chaniateir unrhyw amharu na llurgunio arno.\nGallwch ddefnyddio delweddau y tu ôl i'r logo ond rhaid iddynt beidio ag ymyrryd â'i eglurdeb. Rhaid defnyddio'r logo cywir gan ddibynnu ar y cefndir y bwriedir ei ddefnyddio arno. Mae synnwyr cyffredin yn dweud na fydd testun tywyll yn eglur ar gefndir tywyll. Osgowch osod y logo ar ddelweddau a chanddynt gyferbyniadau cryf o ran lliw.\nGwobrau a Chanllawiau\nMae'r Brifysgol wedi derbyn llawer o wobrau i gydnabod ansawdd ei dysgu a'i hymchwil a boddhad ei myfyrwyr. Er mwyn cydnabod y cyflawniadau hyn a sicrhau eu bod yn cael effaith, anaml y dylid dangos pob un ohonynt ar yr un pryd gan y byddai hyn yn gwanhau eu gwerth.\nOs ydych yn defnyddio un o'r templedi sydd ar gael i'w lawrlwytho yn yr adran hon ar y we, fe sylwch fod y gwobrau a'r anrhydeddau allweddol eisoes wedi'u cynnwys.\nMae rhagor o gyngor a chanllawiau ar gael trwy gysylltu â'r Tîm Cyhoeddiadau Digidol a Phrint.\nLogos wobrau i lawrlwytho\nPrifysgol y Flwyddyn yng Nghymru, Canllaw Prifysgolion Da, The Times a Sunday Times 2020 (ZIP) (ZIP) (ZIP)\nPrifysgol y Flwyddyn ar gyfer Ansawdd Dysgu, Canllaw Prifysgolion Da, The Times a Sunday Times 2019 (ZIP) (ZIP) (ZIP)\nYr Arfbais Seremonïol\nDyfarnwyd yr arfbais i Brifysgol Aberystwyth yn 1938. Defnyddir yr arfbais yn bennaf ar achlysuron seremonïol. Fel yn achos pob delwedd herodrol, mae sawl ystyr yn dod ynghyd yn yr arfbais hon.\nDyma'r prif nodweddion:\nDwy ddraig goch - sy'n symbol o optimistiaeth de a gogledd Cymru yn Oes Fictoria\nLlyfr agored - sy'n symbol o fyd dysg\nEryr neu ffenics yn codi â'i adenydd ar led uwchben tŵr sy'n wenfflam - symbol, o bosibl, o adferiad y Coleg wedi'r tân yn 1885


Sgwrsio Itapuranga. Sgwrsio am ddim gyda dieithryn ar hap yn syth o Itapuranga.\nCroeso i Chatroulette ItapurangaCyswllt i berson aleatory unrhyw le yn y byd. Gyda Chatroulette Itapuranga gallwch ddewis rhwng yr opsiynau canlynol:- Sgwrs am ddim gyda phob math o bobl o Itapuranga. I nodi hyn, ewch i 'Settings'.- Sgwrs gyda gwe-gamera yn y modd 'n fideo'.- Sgwrs gyda meicroffon yn y modd 'micro'.- Sgwrs safle ddienw heb micro ac nid oes unrhyw 'n fideo yn y modd' testun '.- Spy sgyrsiau eraill yn ddienw os ydych yn caniatáu.- Os nad ydych yn dymuno i ni spied newid yn 'Settings'.I ddechrau pwyswch 'F2' neu cliciwch 'dechrau'.\nRhestr o ddinasoedd yn Itapuranga: